Ιδιοκτήτρια βιβλιοπωλείου έκανε το πιο λυπηρό tweet κι η ανταπόκριση που πήρε ως απάντηση ήταν εντυπωσιακή! - E-MOTIONS.GR\nΙδιοκτήτρια βιβλιοπωλείου έκανε το πιο λυπηρό tweet κι η ανταπόκριση που πήρε ως απάντηση ήταν εντυπωσιακή!\nΠολλές φορές, το να εκφράζεις το πρόβλημα σου και να εξωτερικεύεις τις σκέψεις σου μπορεί να σε βοηθήσει να βρεις τη λύση που ψάχνεις και ν’ αντιμετωπίσεις μία δύσκολη κατάσταση με τον καλύτερο τρόπο.\nΜάλλον κάτι τέτοιο είχε στο μυαλό της η Georgia Duffy, μία ανεξάρτητη βιβλιοπώλισσα, στο Harrogate η οποία ανέβασε ένα tweet στον προσωπικό της λογαριασμό λέγοντας πως εκείνη τη μέρα είχε μαζέψει μόνο 12,34 λίρες από την πώληση των βιβλίων της και ζητούσε τη στήριξη του καταναλωτικού κοινού.\nΗ έκκληση της αυτή φαίνεται να βρήκε ανταπόκριση καθώς περίπου 1.000.000 άνθρωποι είδαν την ανάρτηση της ενώ 4.000 από αυτούς έκαναν retweet, δηλαδή αναδημοσίευση αυτής, θέλοντας να κάνουν ευρέως γνωστό το αίτημα της.\nΤο βιβλιοπωλείο της ήταν το πρώτο ανεξάρτητο βιβλιοπωλείο που άνοιξε στην περιοχή του Harrogate τα τελευταία 20 χρόνια. Η Duffy, δε, επισημαίνει πως έχει περάσει αρκετά δύσκολες περιόδους από τότε που άνοιξε την επιχείρηση της αλλά οι τελευταίες δύο εβδομάδες ήταν πραγματικά απελπιστικές, γι’ αυτό κι αποφάσισε να απευθύνει την έκκληση στήριξης.\n«Δεν περίμενα ότι το αίτημα μου θα είχε τόσο μεγάλη ανταπόκριση. Τόσοι πολλοί άνθρωποι ήρθαν σε επαφή μαζί μου, μου έστειλαν μηνύματα στήριξης, άλλοι έκαναν παραγγελίες κι άλλοι απλώς μου δώρισαν κάποια χρήματα για να συνεχίσω το εγχείρημα μου» τονίζει η ίδια.\nΤέλος, συγκρίνοντας τις πωλήσεις μίας απλής καθημερινής ημέρας, αναφέρει πως μετά την ανάρτηση της κατάφερε να πουλήσει περίπου 70 βιβλία σε μια ημέρα, ένα εξαιρετικά υψηλό ποσό.\nΑυτά είναι μερικά από τα παραδείγματα της πραγματικής ζωής που μας αποδεικνύουν ότι ο κόσμος στον οποίο ζούμε έχει ακόμη αρκετά αποθέματα ανθρωπιάς κι αλληλεγγύης.\n*Διαβάσαμε την είδηση στο www.bbc.com\nPreviousΧαμένο νησί – Μικρούτσικος\nNextTo «The Birds of America » ένα από τα ομορφότερα βιβλία του κόσμου, πωλήθηκε σε δημοπρασία\nΤρεις γυναίκες βοηθούν μία μητέρα με τα παιδιά της να παρακολουθήσουν τη συναυλία των ονείρων τους\nΜια εφαρμογή που μπορείς να μοιραστείς τρόφιμα με ανθρώπους που τα έχουν ανάγκη\nΈφηβη αποταμίευσε χρήματα κι έκανε δώρο καινούργια παπούτσια, ρούχα και τσάντα σε συμμαθητή της που τα είχε ανάγκη!


Ο λύκος στην αναμπουμπούλα χαίρεται | ΚΟΣΜΟΣ | antinews.gr\nΚαι όχι μόνο ο λύκος, αλλά και τα γεράκια. Τα οποία σύμφωνα με την εφημερίδα New York Times, ξεθάρρεψαν, και βγήκαν από το καβούκι τους.\nΟι ίδιοι «πολεμοκάπηλοι» που επέμεναν πριν από χρόνια να βάλουν την Αμερική σε περιπέτειες, υποσχόμενοι πως η εισβολή στο Ιράν θα ήταν «μια βόλτα στο πάρκο», ανασυντάσσονται και πάλι, ζητώντας επίμονα μια στρατιωτική επέμβαση στη Λιβύη.\nΈνα χαρακτηριστικό παράδειγμα είναι ο αλήστου μνήμης Paul Wolfowitz, ο οποίος αντί να «κατεβάσει το κεφάλι και να ασχοληθεί με την ανθοκομική», έχει το θράσος να επιμένει στο πόλεμο.\nΚαι δεν είναι μόνο αυτός. Είναι ολόκληρη η πάλαι ποτέ συμμορία, αποτελούμενη από τους John McCain, Joe Lieberman, και John Kerry, και άλλους, που μάλλον έχουν ξεχάσει τη «βόλτα στο πάρκο» του Ιράκ.\nΑκόμη και αν η απλή επιβολή ζώνης απαγόρευσης πτήσεων ακούγεται εύκολη υπόθεση, δεν παύει να είναι μια «πράξη πολέμου», όπως διευκρινίζει ο υπουργός Άμυνας Robert Gates. Μια τέτοια κίνηση, απαιτεί μια πρώτη αεροπορική επίθεση, ώστε να αχρηστευθεί η αντιαεροπορική δυνατότητα της Λιβύης, λέει. Και συμπληρώνει πως όποιος θέλει να ξεκινήσει μια εισβολή «θα πρέπει να εξεταστεί από ψυχίατρο».\nΚαι όπως καταλήγει η εφημερίδα, μπορεί ο Wolfowitz και οι άλλοι να ζητούν από τον Ομπάμα να κάνει το «ηθικό» του καθήκον, αλλά αυτή η λογική καταδικάζει την Αμερική σε ατέλειωτους «αλτρουιστικούς»πολέμους.\nS.A.-New York Times\nΣιφιλης 14/03/2011 08:43:50\nΗ βόρεια Αφρική είναι πεδίο ανταγωνισμού ανάμεσα σε ΗΠΑ και Γαλλία τουλάχιστον από τα τέλη της δεκαετίας 80. Το ότι αυτές οι δυο χώρες είναι φίλες και σύμμαχες δεν τις εμποδίζει να κονταροχτυπιούνται άγρια για τις πρώην αποικίες. Όμως παρ' όλη την την γενικότερη επικράτηση τους, οι ΗΠΑ δεν κατάφεραν να επιβληθούν ουσιαστικά στη βόρεια Αφρική παρά μόνο στην Αίγυπτο. Με τον Καντάφι υπήρχε τα τελευταία χρόνια μια εποικοδομητική συνεργασία αλλά αν πέσει δεν εγγυάται κανείς την συνέχεια. Εν το μεταξύ και σε αντίθεση με το κλίμα που καλλιεργούν τα δυτικά ΜΜΕ, η συντριπτική πλειοψηφία των νέων σ' αυτές τις χώρες προσδοκούν ένα λαϊκό δημοκρατικό πολίτευμα (που θα αναχαίτιζε τους ισλαμιστές) και θα δημιουργούσε παράλληλα μακροχρόνιες πολιτικές ζυμώσεις με αβέβαια κατάληξη για την δύση. Δεν υπάρχει αμφιβολία ότι η πτώση του Μουμπάρακ και η ενδεχόμενη πτώση του Καντάφι είναι κατ' αρχάς πισωγύρισμα για τους Αμερικάνους, άλλα οι προτάσεις των γερακιών δεν είναι ρεαλιστικές και μάλλον στηρίζουν παρά απειλούν τον Καντάφι.\nΠΟΡΤΑ ΠΟΡΤΑ 14/03/2011 13:13:15\nΣιγα μην ασχοληθουν... αφου ειναι πελατες του Μουαμαρ !!! πλακα κανουμε??\nεχουν βρει αντικαταστατη??? εδω ειναι το μυστικο !! οταν βρουν τον επομενο καλοπληρωτη.. θα επεμβουν..ισως...


Πέμπτη, 12 Μάρτιος 2020 04:01 | | |\nΚαι ήρθαν έτσι τα πράγματα που οι, κατά Μίκη, «γενναίοι άντρες και γυναίκες του Έβρου» βρέθηκαν να υπερασπίζουν λάθος σύνορα. Στα αεροδρόμια έπρεπε να βρίσκονται, για να μπλοκάρουν τις πτήσεις από Ιταλία, αφού από εκεί μας ήρθε τελικά ο ιός! Εντάξει, σε δεύτερη φάση και από τους «Αγίους» Τόπους. Αυτό μάλλον προβοκάτσια του βελζεβούλη πρέπει να ‘τανε…\nΆσε που αυτός ο κορωνοϊός κατά τα φαινόμενα δεν κάνει ταξικές/κοινωνικές διακρίσεις, όπως δείχνει και το παράδειγμα του γνωστού εφοπλιστή/μιντιάρχη/ποδοσφαιρικού παράγοντα. Λαός και Κολωνάκι, στο ίδιο καζάνι. Τα ύστερα του κόσμου!\nΓια να σοβαρευτούμε, πάντως, πολλοί αναρωτιούνται γιατί άραγε ο κορωνοϊός χτύπησε τόσο άγρια τους γείτονές μας Ιταλούς, τη στιγμή που οι άλλες χώρες γύρω τους ούτε καν πλησιάζουν τους αριθμούς της Ιταλίας όσον αφορά κρούσματα και θανάτους. Ας δούμε λίγα μόνο στοιχεία και ο καθένας ας βγάλει τα συμπεράσματά του. Στην Ιταλία η υγεία είναι εντελώς «αποκεντρωμένη», με αποτέλεσμα οι σχετικές πολιτικές να αποφασίζονται σε μεγάλο βαθμό αυτόνομα από κάθε περιφέρεια. Την τελευταία δεκαετία, ο κανόνας για τη δημόσια υγεία ήταν οι περικοπές και οι ιδιωτικοποιήσεις: κατά 37 δις συνολικά μειώθηκαν τα κονδύλια για την υγεία, κατά 70.000 περιορίστηκαν οι διαθέσιμες κλίνες στα νοσοκομεία, εκατοντάδες κλινικές και εργαστήρια έκλεισαν, γιατροί και νοσηλευτικό προσωπικό λιγόστεψαν δραματικά. Μεγάλο τμήμα της υγείας των Ιταλών πολιτών κατευθύνθηκε στους ιδιώτες. Κι όταν ο ιός χτύπησε την πόρτα της Ιταλίας (και μάλιστα ξεκινώντας από την πόρτα της πλούσιας Λομβαρδίας, που εδώ και χρόνια ελέγχεται από την ακροδεξιά Λέγκα του Βορρά), με τις δημόσιες δομές αποσαθρωμένες και την ιδιωτική πρωτοβουλία απρόθυμη και ανέτοιμη να αναλάβει το κόστος αντιμετώπισης μιας τόσο σαρωτικής επίθεσης (η αυστηρή εφαρμογή των πρωτοκόλλων κοστίζει, τα διαγνωστικά κιτ είναι πανάκριβα, το κέρδος για τους ιδιώτες της υγείας σ’ αυτές τις περιπτώσεις ανύπαρκτο…), ήρθε ο Αρμαγεδδώνας. Να τονίσουμε, πάντως, ότι οι περικοπές δεν αφορούσαν μόνο τις περιφέρειες που ελέγχει η δεξιά. Οι «αριστερές» δεν υστέρησαν καθόλου σ’ αυτό τον τομέα.\nΑς σκεφτούμε τώρα μια στιγμή την κατάσταση στην Ελλάδα: κρίση, μνημόνια, περικοπές, διάλυση σχεδόν εκ θεμελίων της δημόσιας υγείας, δραματικές ελλείψεις σε προσωπικό, φάρμακα, υλικά, ανεπάρκεια κλινών, ανοργανωσιά… Προσθέστε τη σαφή προσπάθεια υποβάθμισης του κρατικού τομέα προς όφελος των ιδιωτών. Προσθέστε διαφθορά και ρουσφέτια (οι αποτυχόντες πολιτευτές που διορίζονται διοικητές νοσοκομείων είναι μόνο η κορυφή του παγόβουνου). Προσθέστε μια νοοτροπία λίγο πολύ σαν των Ιταλών. Εκρηκτικό το μείγμα, έτσι; Κάπως σαν την Ιταλία ένα πράμα. Μην ανησυχείτε όμως. Τη Ρωμιοσύνη μην την κλαις, όπως έλεγε (παλιότερα) ο προαναφερθείς ουρανοΜίκης συνθέτης/πολιτικός μας! Έχουμε όπλα εμείς που οι άλλοι ούτε στο όνειρό τους: θα μεταλάβουμε ομαδικά, όλοι με το ίδιο κουταλάκι, και θα ραντίσουμε τα σπίτια μας με αγιασμό (το είπε και η ιερά σύνοδος). Θα πασαλειφτούμε με κηραλοιφή που όλα τα κακά σκορπάει (το είπε και ο γνωστός αρχηγός κόμματος/τηλεπωλητής). Θα πέσουμε να κυλιόμαστε μέσα στην πρόπολη που προσφέρει αντισηψία (το είπε ο άλλος γνωστός «προοδευτικός» συνθέτης μας).\nΌταν λέγαμε ότι οι νεοφιλελεύθερες πολιτικές θα μας στείλουν άκλαυτους (αν δεν προλάβουμε να τις ξαποστείλουμε εμείς…) κάποιοι δεν μας πίστευαν. Ε, μάλλον ήρθε η ώρα να μας πιστέψουν! Εκτός κι αν πρώτα μας στείλει άκλαυτους η βλακεία. Ούτε γι’ αυτήν έχει βρεθεί ακόμα το εμβόλιο…\nΥ.Γ. Και για να σοβαρευτούμε ακόμα περισσότερο, επειδή το πάθημα των Ιταλών μάλλον δεν μας έγινε μάθημα και επειδή η χώρα, τελικά, δεν ήταν και τόσο θωρακισμένη όσο μας λέγατε, υπουργάρες μας:\nΑπαιτούμε τη λήψη αποτελεσματικών μέτρων τώρα. Να σταματήσει η συγκάλυψη και η υποβάθμιση του προβλήματος. Να αυξηθούν τα κονδύλια για την υγεία. Να γίνουν προσλήψεις μόνιμου ιατρικού/νοσηλευτικού προσωπικού τόσες ώστε να εγγυώνται την απρόσκοπτη λειτουργία του δημόσιου συστήματος υγείας τώρα και στο μέλλον. Να εφοδιαστούν τα νοσοκομεία με όλο τον απαραίτητο εξοπλισμό. Να ανοίξουν όλες οι κλίνες ΜΕΘ. Να ζητηθεί/απαιτηθεί η συνδρομή του ιδιωτικού τομέα, χωρίς επιπλέον κόστος για τον πολίτη. Να γίνεται συνεχώς πλήρης, σαφής και διεξοδική ενημέρωση των πολιτών, ώστε να εμπεδώσουν τον κίνδυνο που διατρέχουν και τους τρόπους αποφυγής του. Να αντιμετωπιστεί άμεσα και αποφασιστικά κάθε απόπειρα αισχροκέρδειας και εκμετάλλευσης της επιδημίας από τους επιτήδειους. Να καταδικαστούν απερίφραστα οι σκοταδιστικοί και επικίνδυνοι τσαρλατανισμοί για δήθεν προστασία από μαντζούνια, φυλαχτά και μαγικά φίλτρα, όπως και οι αντιεπιστημονικοί και ολέθριοι ισχυρισμοί ότι οι εκκλησίες και τα «άγια» δισκοπότηρα είναι τάχαμου άβατα για τον ιό.\nΤα πράγματα παραείναι σοβαρά για περισσότερη ανευθυνότητα, επικοινωνιακά παιχνιδάκια και φαιδρότητες από σκοταδιστές και μαθητευόμενους μάγους.


Ξανά μανά η «Θεία Δίκη» | Η ΚΑΘΗΜΕΡΙΝΗ\n29.09.2021 • 21:06 29.09.2021 • 21:06\nΙδού και πάλι ο «Θεός της Ελλάδος». Πρωτοσέλιδος. Και εκδικητής. «“Θεία Δίκη” με 6 Ρίχτερ!» ούρλιαζαν την Τρίτη τα τεράστια ξύλινα γράμματα της εφημερίδας που ειδικεύεται στα θεολογικά και διαθέτει στρατιά έκτακτων ανταποκριτών-προφητών, εγκατεσπαρμένη σε όλη την οικουμένη. Θα πείτε, «ποιος ο λόγος ν’ ασχοληθεί κανείς, ένα κίτρινο φύλλο είναι, πουλάει – δεν πουλάει χίλια αντίτυπα». Σωστά. Και θα ’ταν «ακόμα πιο σωστά» αν οι άλλες εφημερίδες, οι σχετικώς ψύχραιμες, πωλούσαν πενήντα ή και εκατό χιλιάδες φύλλα ημερησίως. Κι αν τα περίπτερα (των διαδικτυακών συμπεριλαμβανομένων) με τα κρεμασμένα πρωτοσέλιδα δεν εξίσωναν την αναγνωσιμότητα των πρωτοσέλιδων. Οπου κι αν κατατάσσονται στην κλίμακα της σοβαρότητας και της εγκυρότητας, δίπλα δίπλα κρεμιούνται. Τύποις ισότιμα και ισοδύναμα.\nΟ ανταγωνισμός ΗΠΑ – Κίνας


Βλαντ Μοράρ: «Στόχος μου να βγούμε Ευρώπη με τον Παναιτωλικό» - AgrinioNews\nΒλαντ Μοράρ: «Στόχος μου να βγούμε Ευρώπη με τον Παναιτωλικό»\n12 Οκτωβρίου 2018, 6:33 μμ\nΟ 25χρονος επιθετικός του Παναιτωλικού, Βλαντ Μοράρ, μίλησε στο Metrosport.gr σε μια συνέντευξη για όλους και για όλα.\nΣυνέντευξη στον Πέτρο Χαριζακλή\nΟ Βλαντ Μοράρ είναι ένας επιθετικός που παίζει στον Παναιτωλικό για δεύτερη χρονιά. Ο 25χρονος φορ γεννήθηκε στη μικρή πόλη Ζαλάου της Ρουμανίας και πέρυσι το καλοκαίρι βγήκε για πρώτη φορά έξω από τα σύνορα της χώρας του για να παίξει ποδόσφαιρο στην ομάδα του Αγρινίου.\nΣτην πρώτη του χρονιά τα πήγε πολύ καλά πετυχαίνοντας 9 γκολ σε 25 ματς πρωταθλήματος, ενώ φέτος έχει ξεκινήσει φουριόζος έχοντας πετύχει 4 γκολ σε 5 ματς και βρίσκεται στην κορυφή του πίνακα των σκόρερ μαζί με Γέντρισεκ και Κουλούρη.\nΤο Metrosport.gr μίλησε με τον Ρουμάνο επιθετικό για την πορεία του στον Παναιτωλικό, τους στόχους του με την ομάδα του Αγρινίου, τους τίτλους που πήρε με τις ομάδες του στη Ρουμανία, μας ξεκαθάρισε ποια είναι η φυσική του θέση, πιστεύει πως ο Γιουνές θα βάλει πολλά γκολ με τον Αρη ενώ αποθέωσε τους πρώην προπονητές του, Ραζβάν Λουτσέσκου και Κοσμίν Κόντρα.\n-Καλησπέρα Βλαντ. Αυτή είναι η δεύτερη σου χρονιά στην Ελλάδα και τον Παναιτωλικό. Πως νιώθεις;\n«Είμαι πολύ χαρούμενος, έχω προσαρμοστεί. Θέλω να δώσω περισσότερα πράγματα στην ομάδα μου, έχω αποκτήσει αυτοπεποίθηση και θέλω να πετύχω περισσότερα γκολ».\n-Την περσινή χρονιά χρειάστηκε να φτάσουμε στα μέσα Νοέμβρη για να σκοράρεις κόντρα στον ΠΑΣ. Τελικά πέτυχες 9 γκολ σε 25 ματς. Πες μου δύο λόγια για πέρυσι.\n«Ημασταν μια νέα ομάδα, είναι δύσκολο γιατί δεν υπήρχε σταθερότητα λόγω αυτού του γεγονότος. Δουλέψαμε όμως πολύ, το αποτέλεσμα όμως μας δικαίωσε. Είμαι χαρούμενος για τα γκολ που πέτυχα, θα μπορούσα να είχα πετύχει κι άλλα ωστόσο έτσι είναι το ποδόσφαιρο και είμαι ικανοποιημένος».\n-Τι άλλαξε φέτος και μπήκε φουριόζος στο φετινό πρωτάθλημα; Μήπως το γεγονός πως έκανες προετοιμασία με την ομάδα;\n«Νομίζω πως δούλεψα ακόμη περισσότερο, είχα περισσότερες ευκαιρίες για γκολ ενώ μπορεί να έπαιξε ρόλο και η προετοιμασία που έκανα με την ομάδα. Στόχος μου είναι να σκοράρω σε κάθε παιχνίδι, αυτό είναι το κίνητρο μου».\n-Εχεις πετύχει ήδη 4 γκολ σε 5 ματς. Ποιος είναι ο στόχος σου; Και ποιος ο στόχος με τον Παναιτωλικό;\n«Σίγουρα θέλω να πετύχω περισσότερα από πέρυσι. Ισως 12-13 γκολ, ίσως και περισσότερα. Θέλω να σκοράρω σε κάθε παιχνίδι όπως είπα και νωρίτερα. Ο στόχος μου με την ομάδα είναι να βγούμε στην Ευρώπη, είναι δύσκολο το ξέρουμε. Εχουμε δύσκολους ανταγωνιστές, όπως ο Αστέρας και ο Αρης»\n-Με τον Λεβαδειακό έχεις μια ιδιαίτερη σχέση καθώς έχεις σκοράρει και φέτος και πέρυσι εναντίον του. Γιατί συμβαίνει αυτό;\n«Είναι καθαρά θέμα συγκυριών, είχα περισσότερες ευκαιρίες και σκόραρα».\n-Είσαι μόλις 25 ετών και έχεις προλάβει να αλλάξεις 6 ομάδες. Θέλεις να μείνεις παραπάνω καιρό στον Παναιτωλικό;\n«Αυτή τη στιγμή είμαι στον Παναιτωλικό και δίνω τα πάντα για την ομάδα. Θα το κάνω μέχρι να έρθει κάποια πρόταση, φυσικά και θέλω να πάω σε μια μεγαλύτερη ομάδα, είτε στην Ελλάδα είτε στο εξωτερικό. Ομως έχω συμβόλαιο με τον Παναιτωλικό μέχρι τον Ιούνιο του 2020 και θα δίνω τον καλύτερο μου εαυτό για την ομάδα. Είμαι καλά εδώ».\n-Αγωνίζεσαι και ως δεύτερος επιθετικός, και ως εννιάρι αλλά και ως εξτρέμ. Ποια θέση σου αρέσει περισσότερο και ποια είναι η φυσική σου θέση;\n«Η φυσική μου θέση είναι δεκάρι, αλλά συνήθως στον Παναιτωλικό παίζω δεύτερος επιθετικός, μια θέση που μου αρέσει πολύ, αλλά και ως εξτρέμ».\n-Ας πάμε στη θητεία σου στη Ρουμανία. Ποια πιστεύεις πως ήταν η καλύτερη σου χρονιά και με ποια ομάδα;\n«Με τη Βιτορούλ που κατακτήσαμε το πρωτάθλημα το 2017».\n-Και με την Πετρολούλ όμως πήρες το Κύπελλο το 2013. Ποιά χρονιά ευχαριστήθηκες περισσότερο;\n«Και τις δύο τις ευχαριστήθηκα καθώς έπαιξα, σκόραρα και πήρα τίτλο».\n-Στην Πετρολούλ είχες προπονητή τον νυν ομοσπονδιακό τεχνικό της χώρας σου, τον Κοσμίν Κόντρα. Τι γνώμη έχεις για αυτόν; Πιστεύεις πως μπορεί να σε καλέσει στην Εθνική κάποια στιγμή;\n«Είναι πολύ καλός προπονητής, έχει κάνει τεράστια καριέρα ως ποδοσφαιριστής σε Μίλαν και Ατλέτικο. Εγώ δουλεύω καθημερινά για να έρθει η κλήση μου στην Εθνική».\n-Στην Ελλάδα έχεις αντιπάλους παλιούς σου συμπαίκτες στην Πετρολούλ όπως οι Ντε Λούκας και Γιουνές. Μιλάτε ακόμη; Πως τους βλέπεις αγωνιστικά;\n«Με τον Ντε Λούκας μιλάω λίγο. Είναι ένας καλός και σκληρός παίκτης, τα πάει καλά στην Ξάνθη. Με τον Γιουνές δεν έχουμε κρατήσει επαφές, πιστεύω πως φέτος θα βάλει πολλά γκολ με τον Αρη».\n-Στη χώρα μας επίσης υπάρχουν αρκετοί συμπατριώτες του όπως ο προπονητής του ΠΑΟΚ, Ραζβάν Λουτσέσκου και ο αριστερός μπακ του Δικεφάλου, Αλίν Τόσκα. Τι γνώμη έχεις για αυτούς; Με τον Τόσκα αν δεν κάνω λάθος έχετε παίξει και συμπαίκτες στην Εθνική Ελπίδων της Ρουμανίας ενώ τον Λουτσέσκου τον είχες προπονητή για λίγο στην Πετρολούλ.\n«Ο Λουτσέσκου είναι ένας πολύ καλός προπονητής. Εδειξε τη δουλειά τα προηγούμενα χρόνια, το κάνει και τώρα με το ποδόσφαιρο που παίζει ο ΠΑΟΚ. Εχει μεταφέρει τη νοοτροπία του στην ομάδα. Είναι ένας από τους καλύτερους Ρουμάνους προπονητές. Ο Τόσκα είναι αξιόλογος ποδοσφαιριστής, στη Μπέτις μπορεί να μην προσαρμόστηκε. Τώρα στον ΠΑΟΚ έχει ένα προπονητή που είναι από την ίδια χώρα και ξέρει την ποιότητά του».\n-Ποιες πιστεύεις πως είναι οι διαφορές του ρουμανικού με το ελληνικό πρωτάθλημα;\n«Δεν ξέρω. Νομίζω πως το ελληνικό πρωτάθλημα είναι πιο σκληρό και πιο ποιοτικό. Και στη Ρουμανία υπάρχουν ομάδες με ποιότητα αλλά το ελληνικό νομίζω πως είναι καλύτερο».\n-Εχει αλλάξει το ελληνικό πρωτάθλημα σε σχέση με την πρώτη σου χρονιά στο Αγρίνιο;\n«Εχω την εντύπωση πως είναι πιο ανταγωνιστικό από πέρυσι. Εχουν έρθει πιο καλοί παίκτες και αυτό είναι πολύ καλό για το πρωτάθλημα».\n-Τέλος, για να κλείσουμε την κουβέντα μας, πες μου δύο λόγια για τον προπονητή του στον Παναιτωλικό, τον Τραϊανό Δέλλα.\n«Μιλάει συνεχώς μαζί μου, με βοηθάει να βελτιώνομαι. Είναι ένας εξαιρετικός προπονητής»\nΠροηγούμενο: Προτάσεις προς τους Βαμβακοπαραγωγούς ενόψει της φετινής περιόδου συγκομιδής\nΕπόμενο: Άλλη μια χελώνα καρέτα καρέτα χτυπημένη στον Αμβρακικό στην περιοχή του Δρυμού Βόνιτσας (φωτο)\nLive η παρουσίαση των υποψηφίων δημοτικών συμβούλων του Σταύρου Καμμένου


Οι αναγνώστες ταξιδεύουν: Χανιά | Η ΚΑΘΗΜΕΡΙΝΗ\nΟι αναγνώστες ταξιδεύουν: Χανιά\n30.04.2020 • 01:26\nΚαλοκαίρι στα Χανιά, μια ρακή, λίγος ντάκος και παραδοσιακή κρητική φιλοξενία. Λένε πως, όταν επισκέπτεσαι την Κρήτη μία φορά, τότε πρέπει να πηγαίνεις στο ίδιο μέρος κάθε χρόνο.\nΚαλοκαίρι, πανηγύρια σε χωριά και ατελείωτοι χοροί μέχρι το πρωί, κρητική λύρα και Κρητικοί και Κρητικές να σέρνουν τον χορό, μικροί και μεγάλοι, τουρίστες και ντόπιοι όλοι μαζί για έναν μόνο σκοπό: το κέφι, τη ζεστασιά και τα κρητικά γλέντια!\nΦαγητό ατελείωτο, τα ταψιά με το αντικριστό και γαμοπίλαφο σε μεγάλες κατσαρόλες να βράζει από νωρίς το απόγευμα. Άνθρωποι χαρούμενοι, με μεράκι για τη ζωή, μαντινάδες και καλοκαιρινοί έρωτες.\n– Ιωάννα Γεωργία Εσκιάδη\nΣτείλτε μας στο [email protected] φωτογραφίες από ταξίδια που κάνατε ή/και σύντομα κείμενα γι’ αυτά που ονειρεύεστε.\nΟι αναγνώστες ταξιδεύουν: Καλαμάτα\nΟι αναγνώστες ταξιδεύουν: Βάλια Κάλντα\nΟι αναγνώστες ταξιδεύουν: Στην Αμοργό\nΟι αναγνώστες ταξιδεύουν: Στη Νάξο\nΟι αναγνώστες ταξιδεύουν: Σε βαβούρικες πόλεις


17ο Ευρωπαϊκό Συνέδριο Θεραπευτικών Κοινοτήτων | socialpolicy.gr\nΠραγματοποιήθηκε χθες στo Μέγαρο Μουσικής Θεσσαλονίκης η προγραμματισμένη συνέντευξη Τύπου για το 17ο Ευρωπαϊκό Συνέδριο των Θεραπευτικών Κοινοτήτων. Οι εργασίες ξεκινούν την Πέμπτη 19 Σεπτεμβρίου υπό την αιγίδα του Υπουργείου Υγείας και του Δήμου Θεσσαλονίκης.\nΔυναμικό «παρών» στο συνέδριο θα δώσουν μέλη των θεραπευτικών κοινοτήτων από διάφορες χώρες. Με τη συμμετοχή τους θα διεξαχθούν, παράλληλα με τις εργασίες του συνεδρίου, διεθνή τουρνουά μπάσκετ και πινγκ-πονγκ. Παράλληλα, ιστιοπλοϊκό σκάφος με πλήρωμα από μέλη ελληνικών και ξένων Θεραπευτικών Κοινοτήτων θα πραγματοποιήσει συμβολικό διάπλου στο Βόρειο Αιγαίο, καταπλέοντας στο λιμάνι της Θεσσαλονίκης στις 18 Σεπτεμβρίου (The Voyage of Recovery).\nΔείτε περισσότερα για τις παράλληλες εκδηλώσεις.\nΔιαβάστε Επίσης 5o Διεθνές Συνέδριο της Επιστημονικής Εταιρείας Κοινωνικής Πολιτικής\nTags: εξαρτήσειςΚΕΘΕΑσυνέδρια socialpolicy.gr


Γιατί ψηφίζουν τα πάντα; - Ξυπνήστε ρε\nΟ υφυπουργός Εξωτερικών Τέρενς Κουίκ βαρύνεται με οφειλή προς το Δημόσιο ύψους 273.658 ευρώ.\nΤο χρέος το έχει ρυθμίσει με μηνιαίες δόσεις των 2.980,77 ευρώ. Επίσης τα υπόλοιπα των συνολικά 11 δανείων του ανέρχονται σε 870.500 ευρώ.(Από Α.Α.)\nΔεν ταξιδεύει τυχαία συνέχεια σε όλο τον κόσμο.\nΕπειδή δεν του φτάνει φαίνεται η βουλευτική αποζημίωση φροντίζει να παίρνει και τα χρυσά εκτός έδρας εις υγείαν των κορόιδων.\nΚατά τα άλλα ψηφίσατε Ανεξάρτητους Έλληνες.\nΌχι αδέλφια μου, τα αρχιλαμόγια ψηφίσατε, τα πληρώνουμε και τα σώσατε από την φυλακή.>> Πολλά χρεωστάει από δάνειο και η Κουντουρά.\nΔεν ψηφίζουμε σε κανένα κόμμα , άτομα που έχουν οικονομική ανάγκη , που χρωστούν, που εκμεταλλεύονται την όποια δημοσιότητα τους για να λύσουν τα οικονομικά τους προβλήματα. Κανένα δημοσιογράφο. Αυτά όλα τα άτομα είναι κατά της Ελλάδας και υπέρ της τσέπης τους κ των προνομίων τους. Είναι συμφεροντολόγοι. Πάνε για το εισόδημα. θα κάνουν τα πάντα για το κέρδος τους. Είχαν μάθει στα πολλά μαύρα για να υποστηρίζουν διαφόρους και τώρα που δεν τα παίρνουν θέλουν να μπουν στη βουλή για να πάρουν από εκεί. Τους μαυρίζουμε !(βλ. Σταύρος Θεοδωράκης) Αλλιώς είμαστε εμείς οι ανήθικοι.\nΑνώνυμος 20 Ιουνίου 2018 - 12:29 μ.μ.\nΚαι τι εγγύηση είπαμε πως έβαλε ο τερέντιος για τα δάνεια που πήρε; Το πολιτικό ή το δημοσιογραφικό σώβρακό του μήπως;\nΖ Α Ν 20 Ιουνίου 2018 - 12:32 μ.μ.\nΤΕΡΕΝΣ...….Ο ΓΛΥΦΤΗΣ ΤΗΣ...….Ν Δ\nΑνώνυμος 20 Ιουνίου 2018 - 1:23 μ.μ.\nΕΝΑΣ ΠΡΟΔΟΤΗΣ ΑΚΟΜΑ\nΑνώνυμος 20 Ιουνίου 2018 - 1:44 μ.μ.\nΚΑΙ ΕΛΕΓΑ ΚΑΙ ΡΩΤΟΥΣΑ ΠΟΥ ΕΙΝΑΙ ΚΑΛΕ ΤΟ ΒΟΛΕΜΕΝΟ ΠΑΙΔΙ Ο ΚΟΥΙΚΑΡΑΣ ΕΠΕΣΤΡΕΨΕ ΑΠΟ ΤΙΣ ΕΞΩΘΕΝ ΕΛΛΑΔΟΣ ΑΝΑ ΤΟΝ ΚΟΣΜΟ ΔΙΕΡΓΑΣΙΕΣ ΤΟΥ ΜΕ ΤΑ ΕΞΟΔΑ ΤΟΥ ΕΛΛΗΝΙΚΟΥ ΛΑΟΥ; ΚΑΛΕ ΠΟΥ ΕΙΝΑΙ Ο ΑΝΘΡΩΠΟΣ Υ Ε Ν Ε Δ ΕΡΤ ΡΑΔΙΟΦΩΝΟ ΑΝΤΕΝΑ STAR ΟΠΟΙΟ ΚΑΝΑΛΙ ΚΑΙ ΝΑ ΑΝΟΙΓΕΣ ΤΣΟΥΠ Ο ΚΟΥΙΚ ΤΟ ΠΑΙΔΙ ΓΙΑ ΟΛΑ\nΚΑΙ ΜΕΤΑ ΣΤΟΥΣ ΑΝΕΛ ΒΕΒΑΙΑ ΟΡΓΩΝΕ ΠΡΟΕΚΛΟΓΙΚΑ ΟΛΗ ΤΗ ΜΑΚΕΔΟΝΙΑ\nΚΑΙ ΠΑΡΑΜΥΘΙΑΖΕ ΤΟΥΣ ΜΑΚΕΔΟΝΕΣ ΠΑΡΑΜΥΘΙΑ ΤΗΣ ΧΑΛΙΜΑΣ ΤΟΥ ΑΙΣΩΠΟΥ ΤΟΥ ΑΝΤΕΡΣΕΝ ΤΩΡΑ ΤΙ ΛΕΕΙ ΓΙΑ ΤΑ ΧΑΛΙΑ ΤΟΥΣ ΓΙΑ ΤΟΝ ΑΡΧΗΓΟ ΤΟΥ Ο ΚΑΡΕΚΛΟΚΕΝΤΑΥΡΟΣ ΚΟΥΙΚ ΘΑ ΠΑΡΑΙΤΗΘΕΙ Ο 'ΠΑΤΡΙΩΤΗΣ' 'Η ΔΕΝ ΑΝΤΕΧΕΙ ΚΑΙ ΑΥΤΟΣ ΜΑΚΡΙΑ ΑΠΟ ΤΗ ΚΑΡΕΚΛΑ ΤΟΥ ΥΠΟΥΡΓΟΥ ΔΕΝ ΕΙΝΑΙ ΒΟΥΛΕΥΤΗΣ ΑΠΛΑ ΓΙΑ ΤΑ ΕΡΓΑ ΤΟΥ ΣΤΟΥΣ ΑΝΕΛ ΣΥΡΙΖΑ ΤΟΥ ΔΟΘΗΚΕ ΘΡΟΝΟΣ\nΑνώνυμος 20 Ιουνίου 2018 - 2:31 μ.μ.\nΤΩΡΑ ΚΑΤΙ ΜΑΣ ΕΙΠΕΣ, ΟΙ ΑΛΛΟΙ ΒΟΥΛΕΥΤΕΣ ΕΙΝΑΙ ΠΑΤΡΙΩΤΕΣ ΚΑΙ ΙΔΕΟΛΟΓΟΙ?\nΑνώνυμος 20 Ιουνίου 2018 - 2:54 μ.μ.\nΟ Τέρενς Σπένσερ Νικόλαος Κουίκ\nείναι Έλληνας χαχαχαχαχαχαχαχαχαχα δημοσιογράφος,\nπολιτικός με το κόμμα των Ανεξάρτητων Ελλήνων και Υφυπουργός Εξωτερικών. Χωρίς να είναι βουλευτής\nΓέννηση: 18 Φεβρουαρίου 1947 (ηλικία 71 έτη),χώρια τα χρόνια της χούντας\nτόπος γέννησης Θεσσαλονίκη άμοιρη πατρίδα τι σού μελλε να πάθεις\nΠλήρες όνομα: Terence Spencer Nicholas Quick\nΓονείς: Φίλιπ Κουικ Ιταλός\nΚόμμα: Ανεξάρτητοι Έλληνες\nΕκπαίδευση: Πάντειο Πανεπιστήμιο απο τη πίσω πόρτα\nΠαιδιά: Ρίτσαρντ Κουικ\nΑνώνυμος 20 Ιουνίου 2018 - 9:47 μ.μ.\nΚΑΛΑ ΔΕΝ ΠΙΣΤΕΥΩ ΝΑ ΚΑΝΕΤΕ ΠΛΑΚΑ ΕΤΣΙ? ΤΩΡΑ ΣΟΒΑΡΑ ΕΙΝΑΙ ΥΥΠΟΘΡΓΣ ΚΑΙ ΜΑΛΙΣΤΑ ΕΞΩΤΕΡΙΚΩΝ? ΔΕΝ ΠΙΣΤΕΥΩ ΝΑ ΚΑΝΕΤΕ ΠΛΑΚΑ?


ΤΑ ΧΤΥΠΗΜΑΤΑ ΤΗΣ «17 ΝΟΕΜΒΡΗ» Νο 11-16 - σχετικά άρθρα - Το Βήμα Online\n11. Ληστεία σε σουπερμάρκετ Μαρινόπουλου\nΗ Αστυνομία διαθέτει την ομολογία του Χριστόδουλου Ξηρού, ο οποίος στην προανακριτική κατάθεσή του ομολόγησε ότι πήρε μέρος στη ληστεία: «Επίσης έχω συμμετάσχει (...) στις ακόλουθες ληστείες (...) στο σουπερμάρκετ Μαρινόπουλος στην περιοχή των Αμπελοκήπων, δίπλα από του Floca, μαζί με τους: "Λουκά" (σ.σ.: Δημήτρη Κουφοντίνα), "Σταμάτη" (σ.σ.: Βασίλη Τζωρτζάτο), "Αλέκο" (σ.σ.: Πάτροκλο Τσελέντη) και τον αδελφό μου Σάββα, με ποσό περίπου 5.000.000 δρχ.». 12. Δολοφονία Δημήτρη Αγγελόπουλου\nΗ Αστυνομία διαθέτει τις ομολογίες του Χριστόδουλου Ξηρού και του Βασίλη Τζωρτζάτου, οι οποίοι στις προανακριτικές καταθέσεις τους ομολόγησαν τη συμμετοχή τους στη συγκεκριμένη εγκληματική ενέργεια. Από τις καταθέσεις αυτές προκύπτει ότι συμμετείχαν ακόμη ο Δημήτρης Κουφοντίνας, ο Γιάννης Σκανδάλης (που έχει σκοτωθεί σε τροχαίο) και ο Πάτροκλος Τσελέντης. Χαρακτηριστικά ο Χρ. Ξηρός λέει στην κατάθεσή του: «Εκτός από εμένα συμμετείχαν ο "Αλέκος", ο "Κόμης" (σ.σ.: Σκανδάλης), ο "Λουκάς" (σ.σ.: Κουφοντίνας) και ο "Σταμάτης" (σ.σ.: Τζωρτζάτος). Ο "Κόμης" βρισκόταν απέναντι από το σπίτι του Αγγελόπουλου και, όταν αυτός βγήκε, τότε μου έκανε μια προσυνεννοημένη χειρονομία έτσι ώστε να ετοιμαστώ. Εγώ βρισκόμουν απέναντι από τον πεζόδρομο της οδού Μηλιώνη. (...) Οταν μου έκανε το προκαθορισμένο σήμα ο "Κόμης", εγώ πέρασα στο απέναντι πεζοδρόμιο της οδού Κανάρη και μπήκα μέσα σε μια είσοδο πολυκατοικίας. Παράλληλα με εμένα κινούνταν στο ίδιο ύψος αλλά στο απέναντι πεζοδρόμιο και ο "Αλέκος" (σ.σ.: Τσελέντης). Οταν πλησίασε προς το μέρος μου ο Αγγελόπουλος, ο "Αλέκος" μου έκανε σήμα κι εγώ βγαίνω από την είσοδο της πολυκατοικίας και τον συναντώ μπροστά μου. Τον πυροβολώ δύο ή τρεις φορές και περνώ απέναντι στον πεζόδρομο της οδού Μηλιώνη, όπου με αναμένει ο "Αλέκος" επάνω σε κλεμμένη μοτοσικλέτα μάρκας Honda 250 και εξαφανιζόμαστε». Επίσης ο Βασίλης Τζωρτζάτος αναφέρει στην κατάθεσή του: «... Αποφασίστηκε να εκτελέσουμε τον βιομήχανο Αγγελόπουλο ο οποίος έκφραζε τη λούμπεν μεγαλοαστική τάξη. Σε αυτή την ενέργεια βρισκόμουν μαζί με τον "Λουκά" στο δεύτερο όχημα διαφυγής. (...) Στην εκτέλεση του Αγγελόπουλου δεν ξέρω πώς έγινε η ενέργεια γιατί ήμασταν στην οδό Δαφνομύλη και δεν ακούσαμε ούτε τους πυροβολισμούς λόγω απόστασης. Η ενέργεια έγινε γύρω στις 8.30-9.00 το πρωί στις αρχές Απριλίου. Κάποια στιγμή εμφανίστηκε ο "Αλέκος" με τον "Μανόλη", μπήκαν στο αυτοκίνητο που οδηγούσε ο "Λουκάς" και φύγαμε διά μέσου της Ασκληπιού, περάσαμε κάθετα την Αλεξάνδρας και σε κάποιο δρόμο εκεί εγκαταλείψαμε το αυτοκίνητο και διασκορπιστήκαμε». 13, 14, 15, 16. Βόμβες σε τέσσερις εφορίες


Φίλοι Αδέσποτων Κομοτηνής: «Ελλιπής η σίτιση των αδέσποτων από τον Δήμο Κομοτηνής»\n«Αποτέλεσμα, τα σκυλιά να μετακινούνται σε διάφορα σημεία προς αναζήτηση τροφής, να δημιουργούνται αγέλες και κατόπιν να στοχοποιούνται από τους γνωστούς ακραίους κύκλους», σημειώνει η φιλοζωική ομάδα\nΕρωτηματικά για την υποχρέωση του Δήμου Κομοτηνής όσον αφορά τη σίτιση των αδέσποτων της πόλης, θέτει η φιλοζωική ομάδα Φίλοι Αδέσποτων Κομοτηνής.\nΣύμφωνα με τα όσα ισχυρίζεται η φιλοζωική ομάδα σε ανάρτηση της, πολλά σκυλιά εντός του αστικού ιστού έχουν μείνει χωρίς τροφή με αποτέλεσμα να μετακινούνται σε διάφορα σημεία, να δημιουργούνται αγέλες και στη συνέχεια να στοχοποιούνται από γνωστούς ακραίους κύκλους.\nΤέλος, προτείνεται ο Δήμος Κομοτηνής να ακολουθήσει το παράδειγμα της γειτονικής Αλεξανδρούπολης.\n«Πολλά μηνύματα με έντονα παράπονα δεχόμαστε από φιλόζωους της πόλης σχετικά με την ελλιπή σίτιση των αδέσποτων. Πολλά άτομα που ταΐζανε σκυλιά λόγω κορονοϊού δεν ταΐζουν άλλο, με αποτέλεσμα να υπάρχει μετακίνηση των αδέσποτων σε διάφορα σημεία και να δημιουργούνται αγέλες. Το αποτέλεσμα είναι αφενός τα σκυλάκια να πεινάνε αφετέρου η στοχοποίηση τους από τους γνωστούς κύκλους των ακραίων που μισούν τα ζώα.\nΚαι ενώ η οδηγία του Υπουργείου Εσωτερικών προς τους δήμους είναι ότι αυτοί πρέπει να αναλάβουν την σίτιση των αδέσποτων, κάτι τέτοιο δεν συμβαίνει στην πόλη μας. Αν ο δήμος βέβαια αδυνατεί να γνωρίζει σε ποια σημεία υπάρχουν αδέσποτα ή δεν έχει το απαραίτητο προσωπικό, αυτή τη δουλειά μπορούν να την αναλάβουν οι φιλόζωοι, με την προϋπόθεση ότι θα παρέχει ο δήμος μια ικανή ποσότητα τροφών, καθότι δεν είναι δυνατό να ταΐζουν αγέλες αδέσποτων λίγα άτομα.\nΣτην γειτονική Αλεξανδρούπολη ο δήμος μοιράζει τροφές στους εθελοντές όπως και σε άλλες πόλεις της Ελλάδας. Σε άλλους δήμους, ο δήμος σε συνεργασία με τους φιλόζωους ταΐζουν τα αδέσποτα. Γιατί στην Κομοτηνή δεν συμβαίνει κάτι τέτοιο; Μήπως οι τροφές του δήμου πηγαίνουν σε ένα με δύο άτομα; Ερωτήματα που χρήζουν απάντησης».\nΕΤΙΚΕΤΕΣ:ΑδέσποταΔήμος ΚομοτηνήςΦίλοι Αδέσποτων Κομοτηνής


Μετά την κατηφόρα παίρνεις τον ανήφορο – Υποχρεωτικά | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Μετά την κατηφόρα παίρνεις τον ανήφορο – Υποχρεωτικά\nΟι ξένοι επικυρίαρχοι και οι Ομιλοι των Γραικύλων, επέβαλαν την εξάρτηση της χώρας, από τις Παγκόσμιες Αγορές. Προς την κατεύθυνση, της παγκοσμιοποίησης. Διέλυσαν τα Περιφερειακά, Οικονομικά οικοσυστήματα. (τοπικές Οικονομίες). Υποβάθμισαν, την Βιομηχανική παραγωγή. Κατάργησαν, θέσεις εργασίας. Υποδούλωσαν, τον Τόπο. Εξαφάνισαν, την εθνική αξιοπρέπεια. Διάβρωσαν, την Δημοκρατία.\nΛεηλατούν, την εθνική περιουσία. Φτωχοποιούν, τον πληθυσμό. Επιβάλλουν επαχθείς φόρους και αβάσταχτα χαράτσια. Οδηγούν στην απόγνωση. Και πολλές φορές, σε αυτοκτονίες. Η κατάσταση πλέον είναι, εκτός ελέγχου. Υπόσχεται μόνο, περισσότερα αβάσταχτα Μέτρα, ξεπούλημα «σε στύλ πλιάτσικου», μεγαλύτερη φτώχεια για όλους, για απεριόριστο χρόνο.\nΟι Ελληνες, κατεβαίνουν πλέον, όλα τα σκαλιά, στης συμφοράς, την σκάλα. Κατά τον Χάρτη του ΟΗΕ, ο πολίτης, έχει νόμιμο δικαίωμα αντίστασης, όταν, παραβιάζονται η εθνική αξιοπρέπεια και η αξιοπρεπής διαβίωση του. Μ’ αυτά τα δεδομένα, ΑΝΤΙΣΤΕΚΟΜΑΣΤΕ. Μόνος δρόμος ο ΑΝΗΦΟΡΟΣ. Δείχνουμε κυρίως, πως, δεν έχουμε μεταλλαχτεί, σε πιόνια. Είμαστε άνθρωποι. Και διεκδικούμε την ανθρώπινη αξία μας. Κτυπάμε τα κάγκελα του κλουβιού, που, μας φυλάκισαν.\nΔιεκδικούμε «ΣΕΙΣΑΧΘΕΙΑ». Για την Ελλάδα και την Ευρώπη. Υπόγραψε το και σύ. www.seisachtheia.gr | www.1millionsignatures.eu . Η υπογραφή σου αποτελεί, την ηπιώτερη έκφραση, οφειλόμενης αξιοπρέπειας.\nΠροηγουμενο αρθρο Πως φτάσαμε στην κρίση; – Πώς θα αντιδράσουμε;\nΕπομενο αρθρο Να αλλάξουμε τους κοινωνικούς όρους και το κοινωνικό περιεχόμενο της ζωής και της δράσης των ανθρώπων του λαού μας


Το μίνιμαλ έπιπλο της IKEA που λειτουργεί σαν διαχωριστικό για τους χώρους του σπιτιού | BOVARY\nΣαλόνι με ανοιχτή κουζίνα/Φωτογραφία: Kara Eads/Unsplash\nΣυχνά τα σπίτια δεν έχουν χωρισμένους τους χώρους όπως θα θέλαμε, με αποτέλεσμα να δημιουργείται η ανάγκη να δημιουργήσουμε μόνοι μας μικρότερους υποχώρους σε ένα μεγάλο δωμάτιο.\nΓια παράδειγμα πολλοί θέλουν να διαχωρίζουν την τραπεζαρία από το καθιστικό, όπου βλέπουν τηλεόραση ή όσοι έχουν ανοιχτή κουζίνα θέλουν με έναν τρόπο να την διαχωρίσουν από το σαλόνι.\nΕίναι γεγονός ότι όταν νοικιάζεις ένα διαμέρισμα δεν μπορείς να επέμβεις στους χώρους κάνοντας μεγάλες αλλαγές. Μην ανησυχείς όμως, γιατί υπάρχουν διαχωριστικά χώρου που μπορούν να εφαρμοστούν σε κάθε σπίτι. Ενα από αυτά μάς κέντρισε την προσοχή, γιατί είναι πολύ κομψό, σε λευκό χρώμα και μίνιμαλ.\nΕιδικά μάλιστα αν μένεις σε ένα στούντιο που δεν έχει διαχωρισμένους χώρους, τότε αυτό το διαχωριστικό από την ΙΚΕΑ θα σου γίνει απαραίτητο.\nΗ δημοσίευση κοινοποιήθηκε από το χρήστη IKEA GREECE (@ikeagreece) στις 16 Σεπ, 2020 στις 9:21 πμ PDT\nMε το σύστημα ανοιχτής αποθήκευσης Elvarli μπορείς να δημιουργήσεις τη δική σου προσωπική λύση αποθήκευσης. Μπορεί όμως κυρίως να χρησιμοποιηθεί ως διαχωριστικό για τους χώρους του σπιτιού σου, αλλά και για να «φιλοξενήσεις» εκεί τα αγαπημένα σου αντικείμενα.\nΤο έπιπλο της IKEA μπορείς να το βρεις εδώ\nΤο σύστημα Elvarli, προσαρμόζεται στο ύψος του χώρου σου και τοποθετείται στο ανώτατο όριο. Με ρυθμιζόμενους ορθοστάτες, μπορείς να δημιουργήσεις ένα διαχωριστικό με εύκολη πρόσβαση σε όλα σου τα αντικείμενα.\nΑπόλαυσε τα πλεονεκτήματα της ανοιχτής αποθήκευσης (από το πάτωμα μέχρι το ταβάνι) και δημιούργησε την δική σου γκαρνταρόμπα. Για μια ολοκληρωμένη λύση, πρόσθεσε ράφια, συρτάρια και κρεμάστες.


Αν δεν έχεις το ανταλλακτικό μην ανοίγεις το στόμα σου ρε συνάδελφε | laptopfix blog\nΑν δεν έχεις το ανταλλακτικό μην ανοίγεις το στόμα σου ρε συνάδελφε\nΑν δεν έχεις το ανταλλακτικό μην ανοίγεις το στόμα σου ρε συνάδελφε.\nΜερικές φορές εκπλήσσομαι και από τα εξουσιοδοτημένα Service των κατασκευαστών Laptop\nΠρο ημερών ένας πελάτης μας πήρε τηλέφωνο και μας ρώτησε πόσο κοστίζει το inverter της οθόνης laptop του. Επειδή δεν είχαμε το ακριβές ανταλλακτικό του δώσαμε μία ενδεικτική τιμή για το εξάρτημα και την εργασία και μας ζήτησε να το παραλάβουμε από τον χώρο εργασίας του.\nΌταν το παραλάβαμε ο κύριος Α. μας εξήγησε ότι το είχε στείλει στην αντιπροσωπία πρώτα γιατι έχει την άποψη ότι όσα ξέρει ο νοικοκύρης δεν τα ξέρει ο κόσμος όλος. Πολύ σωστά αλλά δεν ισχύει πάντα όπως θα δούμε παρακάτω. Επίσης τον ενημέρωσαν ότι για μηχανήματα μεγαλύτερα των 3 ετών δεν έχουν ανταλλακτικά και δεν μπορούσαν να τον εξυπηρετήσουν οπότε το καλύτερο που είχε να κάνει είναι να το στείλει σε ένα άλλο κέντρο Service (να είναι καλά οι άνθρωποι). Παρόλα αυτά τον διαβεβαίωσαν ότι για το πρόβλημα του, δείχνει πάρα πολύ αχνά η οθόνη του, φταίει το inverter!\nΣτο εργαστήριο μας τώρα δοκιμάσα 4-5 παρεμφερή inverter αλλά το πρόβλημα παρέμενε. Δοκίμασα ακόμα το inverter του πελάτη σε άλλα δικά μας Laptop και το κακόμοιρο άναψε τις λάμπες από τις οθόνες με την μία! Τώρα εφόσον το inverter δούλευε ίσως το πρόβλημα είναι στην οθόνη ή την καλώδιοταινία οπότε αγγάρεψα μία φίλη που έχει το ίδιο laptop να μου το δανείσει και έκανα τράμπα οθόνες, ταινία και inverter στα 2 laptop. Τελικά και η οθόνη και η καλωδιοταινία και το inverter του κυρίου Α. δουλεύουν κανονικότατα.\nΜετά από αυτήν την διάγνωση (γιατί έτσι γίνονται οι διαγνώσεις κύριοι συνάδελφοι) ενημέρωσα τον πελάτη ότι πιθανότατα το πρόβλημα βρίσκεται στην μητρική πλακέτα και θα χρειαστούμε περισσότερο χρόνο για να το εντοπίσουμε ακριβώς και να το φτιάξουμε. Δεν σας κρύβω ότι ο πελάτης με αντιμετώπισε με ιδιαίτερη δυσπιστία αφού του είχανε πει οι ειδικοί τεχνίτες της αντιπροσωπίας ότι ντε και καλά έφταιγε το inverter. Και του απάντησα ότι "πως το είχανε ελέγξει εφόσον δεν έχουν ανταλλακτικά για παλιά μηχανήματα και έχουν μόνο για μηχανήματα 3ετίας;" Εκεί κάπου πείστηκε και συμφώνησε στην συνέχεια της επισκευής.\nΤο να βγάζει λανθασμένη διάγνωση ο ανιψιός, ξάδελφος, φίλος, expert, γνωστός μηχανογράφος που προτοσυμβουλευόνται οι πελάτες είναι το πιο σύνηθες φαινόμενο. Για την ακρίβεια σπάνια πετυχαίνουν την βλάβη. Αλλά να δίνει λάθος διαγνώσεις και η αντιπροσωπία δεν μου συμβαίνει συχνά.\nΟπότε κύριε συνάδελφε εφόσον δεν μπορείς να είσαι σίγουρος 100% για την βλάβη και δεν έχεις το ανταλλακτικό μην το ανοίγεις το στοματάκι σου.\nΦωτογραφίες του service δεν δημοσιεύω για ευνόητους λόγους.\nΕτικέτες: inverter, false diagnosis


Φέι Ντάναγουεϊ Faye Dunaway Παράσταση Θέατρο\nΤο «Tea at Five», θεατρικό έργο του Matthew Lombardo, έχει ως θέμα την ανάρρωση της Χέπμπορν από ένα τροχαίο ατύχημα το 1983, και υποτίθεται ότι θα αποτελούσε τη θριαμβευτική επιστροφή της 78χρονης Ντάναγουει στο θεατρικό σανίδι. «Αρχικά έδειχνε αφοσιωμένη στον ρόλο και ήταν αρκετά ευχάριστη», ανέφερε μια πηγή υπό καθεστώς ανωνυμίας στην εφημερίδα, περιγράφοντας στη συνέχεια πως η συμπεριφορά της άρχισε να αλλάζει.\nΠέρα από το γεγονός ότι αργούσε πάνω από δύο ώρες στις πρόβες και δεν έμπαινε καν στον κόπο να μάθει τις ατάκες της, είχε μια σειρά από παράλογες απαιτήσεις που επέβαλε στους συντελεστές της παράστασης. Για παράδειγμα, απαγόρευε σε όσους ήταν παρόντες στις πρόβες να φοράνε άσπρα γιατί «της αποσπούσαν την προσοχή», ενώ δεν δεχόταν να είναι παρόντες ούτε ο σκηνοθέτης ούτε ο συγγραφέας του θεατρικού. Επίσης, υπήρχαν περιπτώσεις στις οποίες πετούσε το φαγητό που της έφερναν στο πάτωμα, επειδή «έκανε δίαιτα» και δεν ήθελε να μπει σε πειρασμό, ενώ όταν οργιζόταν με τις κομμώτριες και τις μακιγιέρ τους έφερνε... βούρτσες και πινέλα στο κεφάλι.\nΔείτε βίντεο: Φέι Ντάναγουεϊ : Απολύθηκε από θεατρικό επειδή «χαστούκισε υπάλληλο της παραγωγής»!\n20/01/2022, 11:51 1\n20/01/2022, 11:38 1\nH Κατερίνα Καινούργιου απάντησε στα σχόλια που αφορούν το πρόσωπό της, σχετικά με την υπόθεση της 24χρονης στη Θεσσαλονίκη\n20/01/2022, 11:12 6


Survivor: Θρίλερ με παίκτρια – Μπήκε στην πτήση για Άγιο Δομίνικο αλλά δεν έφτασε ποτέ | ΥΔΡΟΓΕΙΟΣ 106,9 FM\nΤο Survivor 4 ετοιμάζεται να κάνει την πρεμιέρα του την Κυριακή 27 Δεκεμβρίου στις 21:00 στον ΣΚΑΙ και ήδη έχουν αποκαλυφθεί τόσο η ομάδα των Μαχητών όσο και των Διάσημων.\nΤο παράξενο είναι πως ανάμεσα στα ονόματα δεν υπάρχει ένα συγκεκριμένο, μιας παίκτριας που ναι μεν την είδαμε να αναχωρεί από το αεροδρόμιο για Άγιο Δομίνικο αλλά που εν τέλει δεν την είδαμε να εμφανίζεται σε καμία από τις δυο ομάδες.\nΠροηγούμενο Προηγούμενο Συγκρότηση σε σώμα του Δ.Σ. της Παγκρήτιας Τράπεζας\nΕπόμενο Επόμενο Lockdown who; Όλοι έξω και κίνηση στους δρόμους (pics)


Αποφράξεις Κορυδαλλός, εκκενώσεις βόθρων, άντληση υδάτων | mrpipe.gr\nΑΠΟΦΡΑΞΕΙΣ ΠΕΙΡΑΙΑΣ ΑΠΟΦΡΑΞΕΙΣ ΚΟΡΥΔΑΛΛΟΣ\nMr Pipe – Αποφράξεις Κορυδαλλός\nΗ εταιρεία mr pipe προσφέρει μία γκάμα υπηρεσιών σε Αποφράξεις Κορυδαλλός και συντηρήσεις αποχετεύσεων και βόθρων, για κατοικίες και επιχειρήσεις. Τα συνεργεία μας αποτελούνται από εξειδικευμένους και έμπειρους τεχνικούς, με άριστη κατάρτιση στις αποφράξεις αποχετεύσεων. Η βουλωμένη αποχέτευση, μπορεί να αποβεί ένα από τα πιο δυσάρεστα προβλήματα, για την κατοικία ή την επιχείρησή σας. Οι συνέπειες των βουλωμένων αποχετεύσεων αρκετές φορές είναι επικίνδυνες για την υγεία σας, για αυτό το λόγο μη διστάσετε να μας καλέσετε άμεσα. Προστατεύστε την επιχείρησή σας από βουλωμένες αποχετεύσεις, οι οποίες μπορεί να φέρουν απώλειες κερδών, από την αναπάντεχη διακοπή λειτουργίας της. Το συνεπές προσωπικό μας, είναι στο πλευρό σας και διαθέσιμο 24 ώρες για να εξυπηρετήσει Αποφράξεις Κορυδαλλός.\nΤο πελατολόγιό μας, αποτελείται κυρίως από ευχαριστημένους κατοίκους του Κορυδαλλού και της υπόλοιπης Αττικής. Προσφέρουμε τις καλύτερες τιμές και υψηλής ποιότητας εργασίες σε Αποφράξεις Κορυδαλλός. Δίνουμε λύση, σε βουλωμένα φρεάτια, βουλωμένους νιπτήρες, λεκάνες, σιφώνια και σε όλους τους βουλωμένους σωλήνες και υδρορροές της κατοικίας σας. Επίσης αναλαμβάνουμε Αποφράξεις στον Κορυδαλλό, αποφράξεις αποχετεύσεων, εκκενώσεις βόθρων, άντληση υδάτων.\nΑποφράξεις Κορυδαλλός – Mr Pipe\nΓια τον άμεσο εντοπισμό και την αποκατάσταση βλαβών στο αποχετευτικό σας δίκτυο, καλέστε τώρα τον mr pipe. Φέρνουμε σε πέρας οποιαδήποτε υπόθεση αφορά τις Αποφράξεις Κορυδαλλός, με οριστικές λύσεις και οικονομικές τιμές. Με κάμερες υψηλής ευκρίνειας, οι οποίες εισάγονται στο δίκτυο, εντοπίζουμε όλα τα σημεία φραγής που απαιτούν παρέμβαση. Κατόπιν, επιλέγουμε τον κατάλληλο τρόπο για την αποκατάσταση του προβλήματος σε Αποφράξεις Κορυδαλλός. Με αντλίες υψηλής πίεσης ξεβουλώνουμε σωληνώσεις και φραγμένους αγωγούς σε λίγα λεπτά, με απόλυτη επιτυχία. Η παροχή αποφρακτικών υπηρεσιών υψηλών προδιαγραφών, η άμεση επέμβαση, οι οικονομικές τιμές, μας έχουν καθιερώσει στη συνείδηση χιλιάδων ευχαριστημένων πελατών. Οι εργασίες εκτελούνται από άρτια ειδικευμένο τεχνικό προσωπικό, με απόλυτο επαγγελματισμό και τηρώντας όλους τους απαραίτητους κανονισμούς υγιεινής και ασφάλειας. Αποφράξεις Κορυδαλλός, αποφράξεις αποχετεύσεων, εκκενώσεις βόθρων, άντληση υδάτων – ξεβούλωμα νεροχύτη – μεταφορά λυμάτων – ξεβούλωμα τουαλέτας – απολυμάνσεις


Ο Καιρός της Θείας Λειτουργίας (Αρχείο) -\nΟ Καιρός της Θείας Λειτουργίας (Αρχείο)\nΟ «Καιρός» τί είναι; Είναι προετοιμασία. Η προετοιμασία των λειτουργών για την τέλεση των αγιαστικών ή Μυστηριακών Πράξεων της Εκκλησίας. Μπορούμε, συνεπώς, να τελέσομε κάποια από αυτές, χωρίς προετοιμασία; Ασφαλώς όχι.\nΕιδικά, η Ακολουθία του «Καιρού» είναι μια «κωδικοποιημένη» Ευχετική προετοιμασία.\nΥπό την έννοια αυτή προσγειωνόμαστε στην απόλυτη πραγματικότητα της Διακονίας, αξιολογώντας την κάθε στιγμή της ζωής μας Χριστοκεντρικά, αφού Κέντρον και εντελέχεια του γραμμικού χρόνου είναι ο Χριστός, που μεταβάλλει τον κοσμικό χρόνο σε Λειτουργικό, δίνοντάς του και κατακόρυφη διάσταση. Δεν είμαστε εμείς που οδηγούμεθα στο μέλλον, αλλά ο Χριστός και η Βασιλεία Του που ήλθαν σ’ εμάς και έτσι η αιωνιότητα εισήλθε στην Ιστορία, ο Χριστός είναι το τέλος, το «πλήρωμα του χρόνου» και η Είσοδος του κόσμου και του ανθρώπου εισέρχεται στον καιρό και το πλήρωμα των εσχάτων. 1\n«Καιρός» λέγεται ἡ εἰδική προσευχή τήν ὁποίαν λέγει ὁ μέλλων νά λειτουργήσει ἱερεύς καί ὁ Διάκονος. “Καιρός” ἐπίσης λέγεται ἡ ἐκζήτησις ὑπ᾿ αὐτῶν καί τῶν ἱεροψαλτῶν εὐχῆς καί εὐλογίας παρά τοῦ Ἀρχιερέως, ὅταν πρόκειται αὐτός νά παρίσταται κατά τήν ἱερουργίαν εἴτε λειτουργῶν εἴτε χοροστατῶν ἀπό τοῦ Θρόνου. 3\n… Ελάτε τώρα σας παρακαλώ να μπούμε σε έναν ναό εν ώρα λειτουργίας, όπου ιερουργεί ένας ιερεύς, όπως τον περιγράψαμε μέχρι τώρα, πιστός και ευλαβής. Κατ’ αρχήν τί σας κάνει εντύπωσι; Ότι ο ναός είναι σχεδόν γεμάτος, από πολύ νωρίς. Έτσι τους έχει συνηθίσει ο καλός τους ποιμένας. Όλοι παρακολουθούν με ευλάβεια και προσοχή. Μια θεία ησυχία απλώνεται παντού. Ο Ναός είναι καθαρός και περιποιημένος. Τίποτε δεν προδίδει αδιαφορία και αμέλεια. Όλα στη θέσι τους. Όλα μυρίζουν αρχοντιά.\nΣτέκεται την περισσότερη ώρα μπροστά στην αγία Τράπεζα. Δεν την εγκαταλείπει για «ψύλλου πήδημα». Οι κινήσεις του δεν είναι απότομες και βιαστικές άλλα αργές επίσημες, Λειτουργικές. Έτσι από την πρώτη κιόλας στιγμή, έχουμε την αίσθησι ότι αυτός ο άνθρωπος δεν κάνει μια κοινή εργασία, αλλά τελεσιουργεί μια μυσταγωγία! Ευτυχώς που επήγαμε νωρίς. Έτσι έχουμε την ευκαιρία να τον δούμε πώς παίρνει καιρό. Ήσυχα, ευλαβικά παίρνει καιρό, λέγοντας όλα τα λόγια της ακολουθίας. Χωρίς καιρό δεν θα λειτουργήση ποτέ του. Ας τον παρακολουθήσουμε περαιτέρω. Μπαίνει στο Άγιο Βήμα.\nΠώς λειτουργεί. Από αυτό κρίνεται. Για δείτε όμως πρώτα την Αγία του Τράπεζα. Αστράφτει από καθαρότητα και ωραιότητα. Αληθινός θρόνος του Παμβασιλέως Χριστού. Σου έρχεται να πης: “ο Κύριος εβασίλευσεν ευπρέπειαν ενεδύσατο”. Ό,τι καλύτερο, πολυτιμώτερο και ακριβώτερο, το χρησιμοποιεί ο φιλόθεος ιερέας μας, για να ενδύση βασιλοπρεπώς τον Κύριόν Του. Το ίδιο παρατηρούμε και σε όλο το Άγιο Βήμα. Λάμπει από τη μια άκρη ως την άλλη. Υποβάλλεσαι όταν μπαίνεις μέσα. Κάποιος έλεγε: «το ιερό είναι η βιτρίνα του ιερέως». 4\nΟ Καιρός των Ιερέων μη όντος Επισκόπου. Κατά κανόνα λαμβάνεται στον Σολέα (μπροστά από το ιερό Βήμα, χαμηλότερα κατά δύο ή τρία σκαλοπάτια, βρίσκεται ο σολέας, είναι ο χώρος εκείνος στον οποίο τελούνται τα Μυστήρια και οι διάφορες τελετές), μετά την α΄ εκφώνηση των Καθισμάτων του Όρθρου. Εξερχόμενοι του ιερού Βήματος, μεταβαίνουν εκ της δεξιάς και αριστεράς θύρας, φέροντες ράσο, καμηλαύκι(9), μόνο του ή με επιρριπτάριο αναλόγως ο καθείς με τα διάσημα του οφικίου του. Προσέρχονται ενώπιον του επισκοπικού Θρόνου, και ποιούν προ αυτού μετάνοιαν και, εν συνεχεία, έρχονται προ της κλειστής Ωραίας Πύλης, και άρχονται της ακολουθίας του Καιρού, ποιούντες προσκυνήματα τρία, λέγοντες έκαστος καθ’ εαυτόν: «Ὁ Θεός ἱλάσθητί μοι τῷ ἁμαρτωλῷ…». Κατόπιν λέγουν τα τρία κατανυκτικά τροπάρια «Ἐλέησον ἡμᾶς….και εις το «Καὶ νῦν…» ανοίγονται τα βημόθυρα και άρχεται η κατά σειρά προσκύνηση των εικόνων του τέμπλου, από όλους που λαμβάνουν Καιρόν. Έρχονται πάλι μπροστά στην Ωραία Πύλη και ο πρώτος τη τάξει λέει την ευχή: «Κύριε, ἐξαπόστειλον τὴν χεῖράν σου…καὶ ἐνίσχυσόν με…ἵνα παραστάς…». Σε μερικές φυλλάδες η ευχή αναφέρεται στον πληθυντικό «ἐνίσχυσον ἡμᾶς», δοκιμότερον όμως είναι να λέγεται στον ενικόν, αφού ένας πάντοτε είναι ο Θύτης, ο τελών την αναίμακτον ιερουργίαν, οι δε λοιποί είναι απλώς οι συλλειτουργοί και συμπαρεδρεύουν. Μετά την Απόλυση στρέφονται προς τον λαό και δι’ ελαφράς υποκλίσεως ζητούν συγχώρεση με τα χέρια σταυρωμένα επί του στήθους. (1)\nΟι Ιερείς δεν λαμβάνουν Καιρόν ούτε ενδύονται τα άμφιά τους. Ένας μόνον ιερεύς, φέρων Επιτραχήλιο εκτελεί τα εις τον Όρθρο διατεταγμένα. Όλοι οι άλλοι αναμένουν την άφιξη του Επισκόπου στην Είσοδο του Ναού. Ερχομένου του Επισκόπου, φέροντος επανωκαλύμμαυκο και εγκόλπιο, λαμβάνει εκ της χειρός του πρώτου τῇ Τάξῃ Ιερέως την Αρχιερατική Ποιμαντική Ράβδον και ενδυσάμενος εις τον Νάρθηκα τον Αρχιερατικό Μανδύα, εισέρχεται στον Ναό, προπορευομένων των Ιερέων και Διακόνων κατά Τάξη. Σταθείς δε εις το μέσον του Ναού προ του θρόνου, ακροάται του Κοντακίου, του Οίκου και του Συναξαρίου της ημέρας και ψαλλομένου αργώς του «Εις πολλά Έτη, Δέσποτα» υπό των χορών, κατερχομένων εκ των Στασιδίων τους, ο Επίσκοπος ευλογεί τον λαόν. Κατόπιν, προσκυνήσας τρις, ανέρχεται εις τον θρόνον του και ασπάζεται την εν αυτώ δεσποτικήν εικόνα. Τότε αμέσως κινούνται προς αυτόν οι Ιερείς και οι Διάκονοι για να λάβουν Καιρόν κατά ζεύγη εις Ιερεύς και εις Διάκονος κατά την Τάξη των Πρεσβείων τους. Ποιούν Μετάνοια, ασπάζονται την δεξιά του Επισκόπου και κάνοντας Σχήμα απέρχονται εις το Ιερόν. Ασπάζονται το Ευαγγέλιον και την Αγία Τράπεζαν, ποιούν Σχήμα αναμεταξύ τους και ενδύονται τα άμφιά τους. Ο Επίσκοπος ψάλλει αντί του α΄ χορού τις Καταβασίες, την Θ΄ Ωδή και τα Εξαποστειλάρια.\n(1) Η Θεολογική Ερμηνεία του Καιρού\n(1) Είναι προφανές ότι όλη αυτή η ακολουθία του Καιρού και η Τυπική Διάταξή της δεν είναι τίποτα άλλο παρά το περίβλημα του καρπού. Το εξωτερικό προστατευτικό περίβλημα, που προφυλάσσει και διασφαλίζει το τιμαλφές περιεχόμενο του καρπού, που είναι η εν χρόνω βίωση της άχρονης Βασιλείας και η επικαιροποίηση και βίωση των εσχάτων στο τώρα της Ιστορίας.\n«Ο χρόνος έλαβε αρχή από την Δημιουργία και έχει «τέλος» με τη σάρκωση του Χριστού, που δίνει σε κάθε χρονική στιγμή σωτηριολογική σημασία, – «ἰδού νῦν καιρός εὐπρόσδεκτος, ἰδού νῦν ἡμέρα σωτηρίας», αλλά συγχρόνως έχομε και την είσοδο στα έσχατα – , και ζούμε «… τον αρραβώνα της μελλούσης κληρονομίας, την απαρχή των αιωνίων αγαθών, την ζωοποιό δύναμη, την πηγή του αγιασμού…» και την χαρά ότι «ἤγγικεν ἡ βασιλεία τοῦ Θεοῦ».\nΣτη Λατρευτική ζωή της Εκκλησίας «ο χρόνος νοηματίζεται από τον Καιρό, και ο Καιρός δεν είναι παρά μία στάση, ένας σταθμός, για να μπορέσομε να εποπτεύσομε το παρελθόν και να ατενίσομε το μέλλον. Χωρίς τον Καιρό ο χρόνος ρέει ανοημάτιστος, καταποντίζεται στον θάνατο, τίποτε από όσα συμβαίνουν σ’ αυτόν δεν επιβιώνει. Μέσα σε όλη την κτίση μόνον ο άνθρωπος μετατρέπει τον χρόνο σε Καιρό. Είναι το προνόμιο και η ευθύνη της ελευθερίας που του δόθηκε από τον Δημιουργό, να εισάγει μέσα στον χρόνο, έστω και για λίγο (όπως συμβαίνει κατ’ εξοχήν στη Θεία Λειτουργία) την παρουσία και τη γεύση των εσχάτων, αυτών που δεν θα χαθούν μαζί με τόσα και τόσα άχρηστα που κουβαλάμε στη ζωή αυτή».\n2 Β΄ Συνάντηση Σεμιναρίου Τελετουργικῆς γιά τούς Κληρικούς τῆς Ἱεράς Μητροπόλεως Νέας Σμύρνης, Ἡ Θεία Λειτουργία ἀπό Τελετουργικῆς πλευρᾶς\n3 Ο ΑΡΧΙΕΠΙΣΚΟΠΟΣ, Πρός Τούς Εὐλαβεστάτους Κληρικούς, Ἀριθμ. πρωτ. 835 / ΕΞ. /2000, Ἐν Ἀθήναις τῇ 17ῃ Μαρτίου 2000, ΛΕΙΤΟΥΡΓΙΚΑ ΚΑΙ ΤΕΛΕΤΟΥΡΓΙΚΑ ΘΕΜΑΤΑ, ΕΓΚΥΚΛΙΟΣ ὑπ᾿ ἀριθμ. Γ’\n4 Ο Ιερεύς και το Θυσιαστήριον, Αρχιμανδρίτης π. Αθηναγόρας Καραμαντζάνης, Εισήγηση στο Ιερατικό Συνέδριο της Ιεράς Μητροπόλεως Φλωρίνης, Πρεσπών και Εορδίας, 25 Σεπτεμβρίου 2000, “ΘΕΟΔΡΟΜΙΑ”, ΤΡΙΜΗΝΙΑΙΑ ΕΚΔΟΣΗ ΟΡΘΟΔΟΞΟΥ ΔΙΔΑΧΗΣ, ΤΕΥΧΟΣ 8 . ΟΚΤΩΒΡΙΟΣ – ΔΕΚΕΜΒΡΙΟΣ 2000.\nΟ νέος Μητροπολίτης Καστορίας μιλά στην Δημοσιογράφο του ΔΙΚΤΥΟ1 TV Χρύσα Κοσμίδου (VIDEO)\nTotal Hits : 3955608


Αποκτήστε δωρεάν το The Bridge μέσω του Epic Games Store | VideoGames24\nΗ Epic Games αυτή την εβδομάδα μας χαρίζει ακόμη ένα παιχνίδι. Ο λόγος για το The Bridge που έγινε διαθέσιμο δωρεάν στο Epic Games Store για περιορισμένο χρονικό διάστημα.\nΣυγκεκριμένα η ενέργεια θα κρατήσει έως τις 30 Ιανουαρίου και μπορείτε να κρατήσετε το The Bridge για πάντα. Για να το αποκτήσετε απλά πατήστε ΕΔΏ.\nΤέλος μαζί με τη δωρεάν διάθεση του The Bridge ανακοινώθηκε το επόμενο δωρεάν παιχνίδι που έρχεται στο Epic Games Store και πρόκειται για το Farming Simulator 19, τo οποίο θα γίνει διαθέσιμο από τις 30 Ιανουαρίου.


Πολιτική Προστασίας Προσωπικών Δεδομένων - Feng Shui\nΣεβόμαστε την ιδιωτικότητα όλων των επισκεπτών της παρούσας ιστοσελίδας. Συνεπώς, θα θέλαμε να σας ενημερώσουμε σχετικά με τον τρόπο χρήσης των προσωπικών σας δεδομένων. Σας συνιστούμε να διαβάσετε την παρούσα πολιτική προστασίας προσωπικών δεδομένων προκειμένου να κατανοήσετε την προσέγγισή μας ως προς τη χρήση των προσωπικών σας δεδομένων.\nΚοινοποιώντας σε εμάς τα προσωπικά σας δεδομένα θεωρείται ότι έχετε παράσχει την άδειά σας, όπου αυτό απαιτείται ή ενδείκνυται, για την περαιτέρω κοινοποίησή τους σύμφωνα με την παρούσα πολιτική.\nΤι καλύπτει η παρούσα πολιτική προστασίας;\nΣκοπός της παρούσας πολιτικής προστασίας δεδομένων είναι να σας ενημερώσει σχετικά με τη χρήση των προσωπικών στοιχείων που συλλέγονται κατά την επίσκεψή σας σε κάποια από τις ιστοσελίδες μας.\nΚατά την περιήγησή σας στις ιστοσελίδες του fengshui.gr, παρακαλούμε να ελέγχετε την πολιτική προστασίας δεδομένων της κάθε ιστοσελίδας και να μην θεωρείτε ότι η παρούσα πολιτική προστασίας ισχύει για όλες τις ιστοσελίδες του fengshui.gr.\nΗ ιστοσελίδα μας δεν απευθύνεται σε παιδιά κάτω των 13 ετών και, συνεπώς, δεν πρόκειται εν γνώσει μας να συλλέξουμε, χρησιμοποιήσουμε, παράσχουμε ή επεξεργαστούμε με οποιονδήποτε άλλο τρόπο τα προσωπικά στοιχεία παιδιών κάτω των 13 ετών. Κατά συνέπεια, σας ζητούμε, εάν είστε κάτω των 13 ετών, να μην μας αποστείλετε προσωπικά σας στοιχεία (για παράδειγμα το ονοματεπώνυμο, τη διεύθυνση κατοικίας και την ηλεκτρονική σας διεύθυνση).\nΕάν είστε κάτω των 13 ετών και παρ’ όλα αυτά επιθυμείτε να υποβάλετε κάποια ερώτηση ή να χρησιμοποιήσετε την παρούσα ιστοσελίδα με οποιονδήποτε τρόπο ο οποίος προϋποθέτει την κοινοποίηση προσωπικών σας δεδομένων, παρακαλούμε ζητήστε από τον γονέα ή τον κηδεμόνα σας να το πράξει για λογαριασμό σας.\nΣκοπός συλλογής των δεδομένων σας\nΈνας από τους σκοπούς της ιστοσελίδας μας είναι να σας ενημερώσουμε για το ποιοι είμαστε και τι κάνουμε. Συλλέγουμε και χρησιμοποιούμε προσωπικά στοιχεία (μεταξύ άλλων, ονοματεπώνυμο, διεύθυνση, τηλέφωνο και ηλεκτρονική διεύθυνση) προκειμένου να σας παράσχουμε καλύτερα τις απαιτούμενες υπηρεσίες ή πληροφορίες. Συνεπώς, χρησιμοποιούμε τα προσωπικά στοιχεία σας προκειμένου να:\nαπαντήσουμε σε ερωτήσεις ή αιτήματα που μας υποβάλλετε\nεπεξεργαστούμε παραγγελίες ή αιτήσεις που μας υποβάλλετε\nδιαχειριστούμε ή εκπληρώσουμε τις υποχρεώσεις μας που απορρέουν από τυχόν σύμβαση που διαθέτετε με εμάς\nδιαχειριστούμε και να επιλύσουμε προβλήματα με οποιαδήποτε αγαθά ή υπηρεσίες που σας παρέχονται\nδημιουργήσουμε προϊόντα ή υπηρεσίες για την κάλυψη των αναγκών σας.\nΓια να βελτιστοποιήσουμε τις υπηρεσίες μας, ενδέχεται να χρησιμοποιήσουμε τα προσωπικά σας δεδομένα για σκοπούς άμεσου μάρκετινγκ. Σεβόμενοι την ιδιωτικότατα σας, θα χρησιμοποιήσουμε τα προσωπικά σας δεδομένα για τον σκοπό αυτό μόνο εν γνώσει σας και, εφόσον απαιτείται, θα ζητήσουμε τη συγκατάθεσή σας προτού τα χρησιμοποιήσουμε για σκοπούς άμεσου μάρκετινγκ.\nΕπιπλέον, εάν οποτεδήποτε επιθυμείτε να διακόψουμε τη χρήση των στοιχείων σας για οποιονδήποτε ή για όλους τους ανωτέρω σκοπούς, παρακαλούμε επικοινωνήστε μαζί μας όπως προβλέπεται κατωτέρω. Θα διακόψουμε τη χρήση των στοιχείων σας για τους σκοπούς αυτούς το συντομότερο δυνατό.\nΕπιπλέον, τα προσωπικά δεδομένα που συλλέγουμε αποστέλλονται (περιστασιακά) σε επιλεγμένους τρίτους, οι οποίοι ενδέχεται να είναι εγκατεστημένοι εκτός του Ευρωπαϊκού Οικονομικού Χώρου («ΕΟΧ»), στο πλαίσιο των υπηρεσιών που σας παρέχονται μέσω της ιστοσελίδας μας. Για παράδειγμα, αυτό μπορεί να συμβεί εάν κάποιος από τους διακομιστές μας είναι κατά καιρούς εγκατεστημένος σε χώρα εκτός ΕΟΧ ή ένας από τους παρόχους υπηρεσιών μας είναι εγκατεστημένος σε χώρα εκτός ΕΟΧ.\nΟι εν λόγω τρίτοι δεν θα χρησιμοποιήσουν τα προσωπικά σας δεδομένα για κανέναν άλλο σκοπό πέραν αυτού που έχουμε συμφωνήσει μαζί τους. Το fengshui.gr ζητεί από τους εν λόγω τρίτους να λαμβάνουν επαρκή μέτρα προστασίας για τη διασφάλιση των προσωπικών σας δεδομένων.\nΣεβόμενοι τα προσωπικά σας δεδομένα, σε περίπτωση που αποστείλουμε τα στοιχεία σας εκτός ΕΟΧ κατά τα ανωτέρω, θα προβούμε στις απαραίτητες ενέργειες ώστε να διασφαλίσουμε ότι συνεχίζει να προστατεύεται η ιδιωτικότητά σας. Επιπλέον, εάν χρησιμοποιείτε τις υπηρεσίες μας ενώ βρίσκεστε εκτός ΕΟΧ, τα δεδομένα σας μπορεί να μεταβιβαστούν εκτός ΕΟΧ προκειμένου να σας παρασχεθούν οι υπηρεσίες αυτές.\nΜε την επιφύλαξη των όρων της παρούσας πολιτικής προστασίας δεδομένων, δεν θα γνωστοποιήσουμε προσωπικά σας δεδομένα χωρίς την άδειά σας, παρά μόνο εφόσον έχουμε νόμιμο δικαίωμα ή υποχρέωση να το πράξουμε (για παράδειγμα, εάν απαιτηθεί στο πλαίσιο νομικής διαδικασίας ή για την πρόληψη απάτης ή άλλου εγκλήματος) ή εάν θεωρήσουμε ότι αυτό είναι απαραίτητο για την προστασία ή/και την προάσπιση των δικαιωμάτων, της ιδιοκτησίας ή της προσωπικής ασφάλειάς μας, καθώς και των χρηστών/πελατών μας ή άλλων προσώπων.\nΣας διαβεβαιώνουμε ότι δεν θα χρησιμοποιήσουμε τα στοιχεία σας για οποιονδήποτε σκοπό εφόσον μας υποδείξετε κατά τον χρόνο υποβολής τους ή μεταγενέστερα ότι δεν επιθυμείτε να τα χρησιμοποιήσουμε κατ’ αυτόν τον τρόπο.\nΣυλλογή μη προσωπικών στοιχείων\nΜπορούμε να συλλέγουμε αυτόματα μη προσωπικές πληροφορίες για εσάς, όπως το είδος του προγράμματος περιήγησης που χρησιμοποιείτε ή την ιστοσελίδα από την οποία συνδεθήκατε με τη δική μας. Μπορούμε επίσης να συγκεντρώνουμε στοιχεία που έχετε υποβάλει στην ιστοσελίδα (για παράδειγμα, την ηλικία σας και την πόλη διαμονής σας). Δεν είναι δυνατή η ταυτοποίησή σας από τις πληροφορίες αυτές, οι οποίες χρησιμοποιούνται αποκλειστικά για να μας βοηθήσουν να παρέχουμε αποτελεσματικές υπηρεσίες μέσω της παρούσας ιστοσελίδας. Ενδέχεται κατά καιρούς να παρέχουμε σε τρίτους τις εν λόγω μη προσωπικές ή συγκεντρωτικές πληροφορίες για χρήση αυτών σε σχέση με την παρούσα ιστοσελίδα.\nΗ άποψή σας μας ενδιαφέρει και εκτιμούμε τα σχόλια από τους πελάτες και επισκέπτες μας. Ως εκ τούτου, χρησιμοποιούμε πίνακες ανακοινώσεων, μέσα ανταλλαγής ειδήσεων, σχόλια, ηλεκτρονική διεύθυνση, φόρουμ ή/και chat room. Εάν οποιαδήποτε στιγμή η παρούσα ιστοσελίδα διαθέσει chat room, πίνακα ανακοινώσεων, μέσα ανταλλαγής ειδήσεων κ.λπ., εμείς ενδέχεται να συλλέγουμε τα προσωπικά στοιχεία που θα κοινοποιείτε μέσω των ανωτέρω.\nΤα στοιχεία αυτά θα χρησιμοποιηθούν σύμφωνα με την παρούσα πολιτική προστασίας. Ωστόσο, ασφαλώς δεν είναι δυνατό να ελέγξουμε και να αναλάβουμε την ευθύνη για τη χρήση των προσωπικών σας στοιχείων από τρίτους στα οποία τους κοινοποιείτε μέσω της παρούσας ιστοσελίδας Συνιστάται να είστε προσεκτικοί όσον αφορά ποια προσωπικά σας δεδομένα κοινοποιείτε με αυτόν τον τρόπο.\nΔιατήρηση της ακρίβειας των αρχείων μας\nΣτόχος μας είναι η όσο το δυνατόν ακριβέστερη τήρηση των δεδομένων σας. Εάν θέλετε να ελέγξετε, τροποποιήσετε ή διαγράψετε τα στοιχεία που μας έχετε παράσχει, παρακαλούμε επικοινωνήστε μαζί μας όπως προβλέπεται κατωτέρω.\nΈχουμε εφαρμόσει τεχνολογία και πολιτικές με στόχο την προστασία της ιδιωτικότατας σας έναντι μη εξουσιοδοτημένης πρόσβασης και χρήσης, ενώ εφαρμόζουμε διαρκώς νέα μέτρα με την πρόοδο της τεχνολογίας, όπου αυτό είναι απαραίτητο.\nΧρήση των προσωπικών δεδομένων σας που υποβάλλονται σε άλλες ιστοσελίδες\nΟι ιστοσελίδες μας ενδέχεται να περιέχουν συνδέσμους σε άλλες ιστοσελίδες ή εισήλθατε στην ιστοσελίδα μας μέσω συνδέσμου από άλλη ιστοσελίδα. Όπως αντιλαμβάνεστε, δεν μπορούμε να αναλάβουμε οποιαδήποτε ευθύνη για την πολιτική προστασίας της ιδιωτικότατης και τις πρακτικές άλλων ιστοσελίδων. Το περιεχόμενο αυτό υπόκειται στους όρους χρήσης των αντίστοιχων ιστοσελίδων και διέπεται από τις κατευθυντήριες γραμμές και πληροφορίες περί ιδιωτικότατης που προβλέπονται σχετικά με τη χρήση τους στις αντίστοιχες ιστοσελίδες.\nΣυνιστάται να ελέγχετε την πολιτική κάθε ιστοσελίδας που επισκέπτεστε, προκειμένου να κατανοήσετε καλύτερα τα δικαιώματα και τις υποχρεώσεις σας, ιδιαίτερα όταν υποβάλλετε περιεχόμενο οποιουδήποτε είδους στις ιστοσελίδες αυτές. Εάν έχετε κάποιο προβληματισμό ή απορία, παρακαλούμε επικοινωνήστε με τον ιδιοκτήτη ή τον υπεύθυνο λειτουργίας της αντίστοιχης ιστοσελίδας.\nΟ όρος «cookies» χρησιμοποιείται από εμάς σε σχέση με cookies και παρόμοιες τεχνολογίες που καλύπτονται από την οδηγία της ΕΕ για την προστασία των δεδομένων στον τομέα των ηλεκτρονικών επικοινωνιών.\nΤα cookies είναι μικρά αρχεία δεδομένων τα οποία τοποθετεί το πρόγραμμα περιήγησης στον υπολογιστή ή στη συσκευή σας. Τα cookies βοηθούν το πρόγραμμα περιήγησης να πλοηγείται σε μια ιστοσελίδα, ενώ τα ίδια τα cookies δεν μπορούν να συλλέξουν πληροφορίες που είναι αποθηκευμένες στον υπολογιστή ή στα αρχεία σας.\nΌταν ένας διακομιστής χρησιμοποιεί πρόγραμμα περιήγησης για να διαβάσει cookies, αυτά βοηθούν την ιστοσελίδα να προσφέρει πιο φιλικές υπηρεσίες προς τον χρήστη. Για την προστασία της ιδιωτικότητάς σας, το πρόγραμμα περιήγησής σας παρέχει σε κάθε ιστοσελίδα πρόσβαση μόνο στα cookies που σας έχει ήδη στείλει.\n• Γιατί χρησιμοποιούμε cookies;\nΧρησιμοποιούμε cookies για να μάθουμε περισσότερα για το πώς αλληλεπιδράτε με το περιεχόμενό μας και για να μπορέσουμε να βελτιώσουμε την εμπειρία σας όταν επισκέπτεστε την ιστοσελίδα μας.\nΤα cookies απομνημονεύουν το είδος του προγράμματος περιήγησης που χρησιμοποιείτε και το επιπλέον λογισμικό προγράμματος περιήγησης που έχετε εγκαταστήσει. Απομνημονεύουν επίσης διάφορες προτιμήσεις σας, π.χ. προτιμήσεις σχετικά με τη γλώσσα και την περιοχή σας, οι οποίες διατηρούνται ως οι προεπιλεγμένες ρυθμίσεις σας την επόμενη φορά που θα επισκεφθείτε την ιστοσελίδα. Τα cookies επίσης σας παρέχουν τη δυνατότητα να αξιολογείτε ιστοσελίδες και να συμπληρώνετε έντυπα σχολίων.\nΟρισμένα από τα cookies που χρησιμοποιούμε είναι τα λεγόμενα «cookies περιόδου σύνδεσης» και διαρκούν μόνο έως ότου κλείσετε το πρόγραμμα περιήγησης, ενώ άλλα είναι μόνιμα cookies τα οποία παραμένουν αποθηκευμένα στον υπολογιστή σας για μεγαλύτερο διάστημα. Για περισσότερες πληροφορίες σχετικά με τα διάφορα είδη cookies που χρησιμοποιούμε, παρακαλούμε μεταβείτε εδώ.\n• Πώς χρησιμοποιούνται τα cookies τρίτων;\nΓια κάποιες από τις λειτουργίες των ιστοσελίδων μας χρησιμοποιούμε τρίτους παρόχους, για παράδειγμα όταν επισκέπτεστε μια σελίδα η οποία περιέχει βίντεο ενσωματωμένα από το YouTube ή συνδέσμους προς το YouTube. Τα βίντεο ή οι σύνδεσμοι αυτοί (και κάθε άλλο περιεχόμενο από τρίτους παρόχους) ενδέχεται να περιέχουν cookies τρίτων. Για τον λόγο αυτόν, συνιστάται να ανατρέξετε στις πολιτικές των σχετικών ιστοσελίδων τρίτων για πληροφορίες σχετικά με τον τρόπο χρήσης των cookies. Για περισσότερες πληροφορίες σχετικά με τα cookies τρίτων που χρησιμοποιούμε, παρακαλούμε δείτε περισσότερα εδώ.\n• Πώς απορρίπτω και διαγράφω cookies;\nΔεν θα χρησιμοποιήσουμε cookies για τη συλλογή στοιχείων τα οποία σας ταυτοποιούν προσωπικά. Ωστόσο, εάν το επιθυμείτε, μπορείτε να επιλέξετε να απορρίψετε ή να μπλοκάρετε τα cookies που εγκαθίστανται από την ιστοσελίδα του fengshui.gr ή από ιστοσελίδες τρίτων παρόχων,τροποποιώντας τις ρυθμίσεις του προγράμματος περιήγησης – δείτε τη λειτουργία «Βοήθεια» του προγράμματος περιήγησης για περισσότερες λεπτομέρειες.\nΠαρακαλούμε σημειώστε ότι τα περισσότερα προγράμματα περιήγησης αποδέχονται αυτομάτως τα cookies, οπότε εάν δεν επιθυμείτε να χρησιμοποιούνται cookies μπορεί να χρειαστεί να τα διαγράψετε ή να τα μπλοκάρετε.\nΜπορείτε επίσης να επισκεφθείτε την ιστοσελίδα www.allaboutcookies.org για το πώς μπορείτε να διαγράψετε ή να απορρίψετε cookies, καθώς και για περισσότερες πληροφορίες σχετικά με τα cookies γενικότερα. Για πληροφορίες σχετικά με τη χρήση των cookies σε προγράμματα περιήγησης κινητών τηλεφώνων και για το πώς μπορείτε να απορρίψετε ή να διαγράψετε τα cookies αυτά, παρακαλούμε ανατρέξτε στο αντίστοιχο εγχειρίδιο λειτουργίας της συσκευής σας.\nΕπισημαίνεται, ωστόσο, ότι εάν απορρίψετε τη χρήση των cookies, θα μπορείτε μεν να επισκεφθείτε τις ιστοσελίδες μας, αλλά ενδέχεται να μην λειτουργούν σωστά.\nΤροποποίηση της παρούσας πολιτικής\nΕνδέχεται κατά καιρούς να προβαίνουμε σε τροποποιήσεις της παρούσας πολιτικής. Σε περίπτωση που υπάρξουν ουσιώδεις τροποποιήσεις της παρούσας πολιτικής και του τρόπου με τον οποίο χρησιμοποιούμε τα προσωπικά σας δεδομένα, θα αναρτούμε τις σχετικές τροποποιήσεις στην παρούσα σελίδα και θα καταβάλλουμε κάθε δυνατή προσπάθεια προκειμένου να σας ενημερώσουμε για τυχόν σημαντικές αλλαγές. Παρακαλούμε να ανατρέχετε στην παρούσα πολιτική προστασίας τακτικά.


ΔΗΠΕΘΕ Κομοτηνής :διαδικτυακή πρεμιέρα το Σάββατο με το έργο της Κατερίνας Λουκίδου "Στον αγαπημένο μας συνάδελφο και φίλο" | ΡΟΗ NEWS\nΗ ΔΚΕ ΔΗΠΕΘΕ Κομοτηνής παρουσιάζει διαδικτυακά το έργο της Κατερίνας Λουκίδου\nΜια διαφημιστική εταιρεία, ένα ατύχημα στο δρόμο και ένας εκλιπών συνάδελφος ή αλλιώς… μια δουλειά που έμεινε σε εκκρεμότητα.\nΗ Κατερίνα Λουκίδου περιγράφει στο θεατρικό κείμενο της, με γλαφυρό τρόπο, την αλληλουχία των γεγονότων μετά το απροσδόκητο δυστύχημα του αγαπητού συναδέλφου και φίλου Γιώργου.\nΟι εκπλήξεις διαδέχονται επίσης απροσδόκητα η μία την άλλη. Στην εποχή που όλα κινούνται με ταχύτητες 5G, που η ατομικότητα τρέχει να «σπάσει» νέα ρεκόρ, που το μυαλό προσπαθεί να συντονίσει, να αποκωδικοποιήσει και να κατατάξει την αδιάκοπη πληροφορία, σε εργασιακές συνθήκες με πιεστικές προθεσμίες και περιορισμό του προσωπικού χρόνου, με εξοντωτικά ωράρια χωρίς ουσιαστικό αντίκρισμα, η κωμωδία αυτή έρχεται να αποδομήσει όλην την σουρεαλιστική πραγματικότητα των απαιτήσεων της σύγχρονης δουλειάς… ή δουλείας. Με τα deadlines και τα bonus της!\nΑφιερώνεται σε όλους τους συναδέλφους και φίλους, με πολλή συμπάθεια και πλήρη κατανόηση.\nΣκηνοθεσία: Λαντζουράκη Μυρσίνη\nΕπιμέλεια Video: Μιχάλης Δανιήλ Βαμβακάς\nΙωαννίδου Χρύσα: Προϊσταμένη κ. Δημητράκου\nΠαναγιωτίδου Βούλα: Τζένη\nΠάσσος Δημήτρης: Μιχάλης\nΠουπουζή Αθανασία: Μέντιουμ- Γιώργος\nΧαριτοπούλου Μαρία: Όλγα- Μάνατζερ\nΕυχαριστούμε τον Δημήτρη Πολίτη και τον Χαιρεδήν Ναζήφ για τη βοήθεια τους.\nΤο έργο θα είναι διαθέσιμο για δωρεάν παρακολούθηση από το κανάλι της ΔΚΕ ΔΗΠΕΘΕ Κομοτηνής στο youtube από το Σάββατο 15 Μαΐου 2021 στις 9 το βράδυ έως και το Σάββατο 22 Μαΐου στις 12 το βράδυ.


Θεσσαλονίκη: Σπείρα γιαγιάδων και παππούδων "ξεζούμιζε" τραπεζικό λογαριαμό ζευγαριού - Ειδήσεις Newsit.gr\nNewsit / Έγκλημα / Θεσσαλονίκη: Σπείρα γιαγιάδων και παππούδων «ξεζούμιζε» τραπεζικό λογαριαμό ζευγαριού\nΘεσσαλονίκη: Σπείρα γιαγιάδων και παππούδων «ξεζούμιζε» τραπεζικό λογαριαμό ζευγαριού\nΔημοσιεύθηκε: 11.01.2012 | 17:20\nΗ απάτη αποκαλύφθηκε όταν μια 76χρονη, πήγε να κάνει ανάληψη 20 χιλιάδων ευρώ, με πλαστή ταυτότητα!\nΗ έρευνα των αστυνομικών έδειξε όμως, ότι αυτό ήταν μόνο η κορυφή του παγόβουνου! Μιας καλοστημένης απάτης σε βάρος δύο πελατών της τράπεζας που έχουν ανοίξει κοινό λογαριασμό. Μιας 62χρονης και ενός 78χρονου…\nΠροφανώς οι δράστες γνώριζαν ότι ο συγκεκριμένος λογαριασμός είναι γεμάτος λεφτά, γνώριζαν και τα στοιχεία των καταθετών και… αποφάσισαν να εκμεταλλευτούν την κατάσταση.\nΠρομηθεύτηκαν λοιπόν πλαστές ταυτότητες με τα στοιχεία τους και… έπιασαν δουλειά!\nΗ 76χρονη που συνελήφθη χθες παρίστανε την 62χρονη – πραγματική κάτοχο του λογαριασμού. Πριν από λίγες ημέρες όμως, είχε πάει και ο… 78χρονος! Ή τουλάχιστον, κάποιος που προσποιήθηκε ότι ήταν ο 78χρονος – δεύτερος κάτοχος του λογαριασμού.\nΌσο τώρα για τις πλαστές ταυτότητες, οι αστυνομικοί βρήκαν ότι τις είχαν προμηθεύσει στους δράστες ένας 54χρονος και μια 51χρονη. Τόσο εκείνοι, όσο και ο 65χρονος που σήκωσε τις 20.000 πριν λίγες ημέρες, αναζητούνται από την αστυνομία…\nΚατερίνη: Ο ένας παραμύθιαζε τη γιαγιά και ο άλλος έκλεβε – Πήραν 5.400 ευρώ!


ABOUT: MYST IV: REVELATION\n"Atrus calls the Stranger to his home to request his friend's assistance. Atrus is the writer of special books, which serve as links to worlds known as Ages. Years earlier, his two sons, Sirrus and Achenar, destroyed Atrus' linking books and imprisoned their parents in order to plunder the wealth of Atrus' Ages. The Stranger's intervention saved Atrus, who had imprisoned his sons via traps intended for thieves. As it has been twenty years since their imprisonment, Atrus' wife Catherine hopes they have finally repented for their crimes. Atrus is not as sure his sons have reformed, and so wishes the Stranger to act as an impartial judge. After an explosion knocks the Stranger unconscious, the player realizes that Yeesha, Atrus' daughter, has disappeared."\n• Το ξεκίνημα είναι πανηγυρικό. Οι χορωδιακές φανφάρες και τό γλυκύτατο κοριτσάκι πού σε υποδέχεται, δημιουργούν μια ζεστή ατμόσφαιρα. Μέχρι να δείς ένα κομμένο χέρι μπροστά σου και να παγώσεις. Δυστυχώς, θάσαι υποχρεωμένος να το βλέπεις συνέχεια. Είναι ο δείκτης τού ποντικιού...* Πρίν προλάβεις νά συνέρθεις, σέ αρπάζει ο πώς-τόν-λένε καί μέ τό καλημέρα σέ στρώνει στή δουλειά. "Κούνα αυτόν τόν μοχλό, όχι αυτόν, τόν άλλο, καλά είναι, όχι, τόν χάλασες, μήν πειράξεις εκείνον, τόν δεξιό, τόν αριστερό, πιό αργά, πιό γρήγορα...". Αποφασίζεις νά κλείσεις τή φωνή γιά νά μήν πετάξεις τό παιχνίδι από τό παράθυρο. Μετά από λίγο παίρνεις τήν εκδίκησή σου. Τού τά καίς όλα κι επί τέλους τό παίρνει απόφαση νά σ' αφήσει στήν ησυχία σου. Αλλά δεν γλυτώνεις για πολύ. Λίγο παρακάτω, σέ παραμονεύει το κοριτσάκι. Ο μπαμπάς του τόβαλε για να σού εξηγεί τά του οίκου. "Εδώ είναι οι ασφάλειες, εκεί είναι το πράσινο φωτάκι, άμα ανάψει το φωτάκι, σημαίνει πώς όλα πάνε καλά". Το πρώην γλυκύτατο κοριτσάκι αρχίζει νά μ' εκνευρίζει. Οπως μ' εκνευρίζει κι η εντύπωση τών κατασκευαστών ότι έχουν νά κάνουν μέ καθυστερημένα άτομα. Κι η μεγάλη απορία μου είναι γιατί πρίν από 10 χρόνια όλοι μ' έβλεπαν σάν τέρας εξυπνάδας πού δέν χρειάζεται ούτε υποδείξεις ούτε βοηθούς καί τώρα ξαφνικά μέ παίρνουν όλοι από τό χεράκι γιά νά μέ καθοδηγήσουν; Τόσο πολύ δύσκολο τους είναι να καταλάβουν ότι μούχουν χαλάσει ήδη τήν μισή απόλαυση τού παιχνιδιού, νά καταλάβεις δηλαδή από μόνος σου τό τί γίνεται καί τό τί πρέπει νά κάνεις; ""Φανταστικό"" adventure είναι στό κάτω-κάτω τό παιχνίδι, όχι Tomb Raider νά χρειάζομαι εκπαίδευση γιά τό πώς θά σκαρφαλώνω στούς τοίχους.\n• Ο ερχομός της νύχτας λειτουργεί κατευναστικά. Από τη μια, δεν έχεις κανέναν πλέον ν' αχολείται μαζί σου κι από την άλλη, διαπιστώνεις γι' άλλη μια φορά ότι οι Myst τίτλοι εξακολουθούν να είναι κάποια χρόνια μπροστά σ' αυτό πού λέμε "τά γραφικά τού παιχνιδιού". Οι καλές εντυπώσεις όμως δεν θα κρατήσουν για πολύ. Και δεν είναι μόνον η προβλέψιμη εξέλιξη μιάς επαναλαμβανόμενης ιστορίας πού αρχίζει να γίνεται μονότονη. Τριγυρνώντας κάτω από το νυχτερινό ουρανό, συνειδητοποιείς και δυό σημαντικές διαφοροποιήσεις πού έχουν γίνει στο Myst IV. Η πρώτη είναι η εμφάνιση συνεχών flashback πού αφορούν τις προσωπικές ιστορίες της οικογένειας. Για πρώτη φορά βλέπεις τά πορτραίτα τους, τά ονόματά τους, ακούς τίς φωνές τους νά σού διαβάζουν τά γνωστά βιβλία πού συναντάς σέ κάθε παιχνίδι. Γιά πρώτη φορά αισθάνεσαι ότι κινείσαι σ' έναν ιδιωτικό χώρο μ' ονοματεπώνυμο. Μέχρι καί τό γενεαλογικό δέντρο τής οικογένειας υπάρχει σχεδιασμένο. Η κατάσταση θυμίζει τηλεοπτικό σήριαλ. Και μάλιστα πολύς κακής ποιότητας, με δεδομένο ότι η ιστορία της οικογένειας δεν έχει τίποτα απολύτως να σού πεί. Η εικόνα τού καλού πατέρα πού σκύβει πάνω από τήν κορούλα του γιά νά τής μάθει τό αλφαβητάρι, νόμιζα ότι είχε σταματήσει νά αναπαράγεται μετά τό τέλος τού 18ου αιώνα.\n• Κι αυτό έχει να κάνει με την δεύτερη σημαντική διαφοροποίηση του παιχνιδιού. Το Myst ήταν παιχνίδι αριστοτεχνικά δομημένων καί άψογα στημένων γρίφων κι όχι παιχνίδι προσωπικών ιστοριών. Κι εδώ οι γρίφοι του είναι επιπέδου Nancy Drew από τή μιά μεριά καί Black Dahlia από τήν άλλη. Είναι εμφανές ότι οι κατασκευαστές προσπάθησαν να καλύψουν την γύμνια των γρίφων με κοινωνικές ιστορίες και τεχνολογικά επιτεύγματα. Τεράστιες διαδρομές μές από φαντασμαγορικά τοπία πού υπάρχουν απλά γιά νά εντυπωσιάζουν. Κι ένα κουτό παραμυθάκι πού στήνεται για τις ανάγκες ενός παιχνιδιού, ίσα-ίσα σάν τό μέσον γιά ν' αναδειχτούν κάποιες άλλες πλευρές του, προσπαθεί ν' αναγορευτεί σέ κάτι τό ιδιαίτερο καί νά πρωταγωνιστήσει. Συγγνώμη, αλλά δέν θά πάρω.\n• Το Myst IV αντιγράφει τις ιδέες του Zork Nemesis. Και το κάνει με τον χειρότερο δυνατό τρόπο. Αντί λοιπόν να πετάξτε 50 ευρώ για την προσωρινή φίρμα της πίστας, δώστε 25 κι αγοράστε τον δάσκαλό της.\n[*] Η κατάσταση μπορεί ευτυχώς νά διορθωθεί, χρησιμοποιώντας τήν δυνατότητα χρωματισμού του. Καλύτερα νά αισθάνεστε σάν μιά κυρία τού χτές πού φοράει τά χρωματιστά γάντια της, παρά σάν πτώμα τού νεκροτομείου.


Συγκέντρωση φανατικών στην Πόλη για να γίνει τζαμί η Αγία Σοφία - OnAlert.gr\n26.05.2015 | 00:05\nΣυγκέντρωση και πορεία για να (ξανα)γίνει η Αγία Σοφία τζαμί πραγματοποίησαν στο Σουλταναχμέτ (ιστορικό κέντρο) της Κωνσταντινούπολης, περίπου 300 Τούρκοι. Την εκδήλωση διοργανωσαν το Ίδρυμα Ανθρωπιστικής Βοήθειας (ΙΗΗ), με την συνδρομή και υποστήριξη διαφόρων συνδέσμων.\nΕνώ οι διαμαρτυρόμενοι συγκεντρώθηκαν στην πλατεία του Σουλταναχμέτ για την προκλητική εκδήλωσή τους, η αστυνομία έλαβε μέτρα ασφάλειας μπροστά στην Αγία Σοφία. Από την ομάδα που συγκεντρώθηκε, ο Ιχσάν Σενοτζάκ είπε ότι θα δώσουν αγώνα για να ανοίξει η Αγία Σοφία ως τέμενος στο προσκύνημα. Επίσης είπε ότι ο δρόμος του Αλλάχ, που έκλεισε με τις καμπανοκρουσίες της εκκλησίας, θα ανοίξει με τα καλέσματα στον Αλλάχ και είπε ότι θα πρέπει οπωσδήποτε να ανοίξει η Αγία Σοφία στο προσκύνημα...\nΟ ίδιος ζήτησε επίσης να μην εκτελεστεί η θανατική ποινή εναντίον του πρώην Πρόεδρου της Αιγύπτου Μόρσι. Οι συγκεντρωμένοι,κρατώντας πανό με την Αγία Σοφία φώναζαν το σύνθημα «Να σπάσουν οι αλυσίδες και να ανοίξει η Αγία Σοφία στο προσκύνημα». Επίσης αναφωνήθηκαν συνθήματα και για τον καταδικασθεντα σε θάνατο Μορσι, όπως «Αντιστάσου Μορσί, η Τουρκία είναι μαζί σου» και αναρτήθηκαν πανό με τις φωτογραφίες του. Ο Πρόεδρος του κόμματος DSP, Μασούμ Τουρκέρ, δήλωσε πως έστειλαν επιστολή στον Σίσι για τη θανατική ποινή που δόθηκε στον Μόρσι και τόνισαν ότι η θανατική ποινή είναι λάθος.\nΙστορικό αφιέρωμα για την Αγία Σοφία\nΝα σημειωθεί ότι ανεξάρτητα από το παραπάνω ειδησεογραφικο θεμα, στην Daily Sabah (23.5.2015) υπάρχει εκτενές άρθρο του κ.Ekrem Bugra Ekinci αναφορικά με το status της Αγίας Σοφίας και με τίτλο «A church, a mosque and finally a museum: the nearly 1,500 – year – old story af the Hagia Sophia» .\nΗ Αγία Σοφία- γράφει- κατασκευάστηκε από τους Βυζαντινούς ως εκκλησία, μετετράπη σε τζαμί μετά την κατάκτηση της Κων/πολης από τους Οθωμανούς, ενώ μετά την ανακήρυξη της Τουρκικής Δημοκρατίας κατέστη μουσείο. Η κατάστασή της κατά την ρεπουμπλικανική περίοδο ήταν αμφιλεγόμενη και υπήρξαν διάφορες πρωτοβουλίες από πολιτικούς για την αλλαγή του status της, γράφει ο κ.Ekinci.\nTags: ΑΓΙΑ ΣΟΦΙΑ,ΤΖΑΜΙ,ΣΥΓΚΕΝΤΡΩΣΗ,ΙΣΛΑΜΙΣΤΕΣ,ΔΕΛΤΙΟ


Μια ζωή στη δίαιτα: "Στη Γ Λυκείου ήμουν 100 κιλά! Έτρωγα 1 ντομάτα κι 1 αγγούρι!" - MaryMary.gr\nΜια ζωή στη δίαιτα: "Στη Γ Λυκείου ήμουν 100 κιλά! Έτρωγα 1 ντομάτα κι 1 αγγούρι!"\n7 Ιουνίου 2016 · ΒΙΚΥ ΖΑΧΙΛΑ\nΓια τη μάχη που έδωσε με τα παραπανίσια κιλά μίλησε η Ελένη Καρακάση στην εκπομπή της Τατιάνας Στεφανίδου. Η ηθοποιός, που απολαμβάνουμε κάθε Κυριακή στο show μεταμφιέσεων “Your Face Sounds Familiar”, έχει βιώσει τον ρατσισμό λόγω των κιλών της. Χαρακτηριστικό παράδειγμα; Ένας πωλητής ρούχων που αρνήθηκε να της δώσει ρούχα να δοκιμάσει, επειδή πίστευε ότι δεν θα της έκαναν…\n“Όταν ήμουν στην Τρίτη λυκείου, που ξεκίνησα και τη μεγάλη δίαιτα ήμουν 100 κιλά. Για να πάρεις τη μεγάλη απόφαση να ξεκινήσεις δίαιτα θέλεις το σωστό ερέθισμα. Δεν με ένοιαζε να χάσω κιλά για κάποιο λόγο. Τους ενοχλεί ότι είμαι παχιά; Ας κοιτάξουν τα δικά τους θέματα, να μην με κάνουν παρέα. Ο σωστός λόγος που πήρα την απόφαση να αρχίσω δίαιτα είναι ότι στην Τρίτη λυκείου αποφάσισα ότι θα ασχοληθώ με τα καλλιτεχνικά. Με ενδιέφερε η λυρική σκηνή, το κλασικό τραγούδι. Πήρα την απόφαση και ο πρώτος άνθρωπος που του το είπα ήταν η Κάρμεν Ρουγγέρη. Θέλεις την αφορμή στη ζωή μας, αυτό το κλικ που θα σε κάνει να ξεκινήσεις!”, εξομολογήθηκε η Ελένη Καρακάση.\nΔεν είναι, όμως, η πρώτη φορά που η Ελένη μιλάει για τα παραπανίσια κιλά που είχε στο παρελθόν και πάλεψε για να τα χάσει: “Πάντα ήμουν παχύσαρκο παιδί. Ξεκίνησα μία μεγάλη δίαιτα. Από τα 100 πήγα στα 70, από τα 70 πήγα στα 83 και από τα 83 πήγα στα 49. Έκανα πολύ κακό στον εαυτό μου, έτρωγα μια ντομάτα κι ένα αγγούρι. Αυτό που λένε κοιτάζω τον εαυτό μου στον καθρέφτη και με βλέπω 100 κιλά το έχω ζήσει. Έβλεπα φωτογραφίες μου και δεν καταλάβαινα ότι ήμουν εγώ. Ήμουν τυχερή γιατί δεν μπορούσα να προκαλέσω εμετό στον εαυτό μου. Φέτος το καλοκαίρι έμεινα χωρίς δουλειά και ήταν μεγάλη φρίκη γιατί δεν είχα κλείσει τίποτα για τον χειμώνα. Εκεί πάνω άρχισα να τρώω άτσαλα και πήρα 2-3 κιλά. Επηρεασμένη από την Τζένη Διαγούπη πήγα στη δική της διαιτολόγο και ξεκίνησα διατροφή“, είχε πει σε παλαιότερη της συνέντευξη, όταν ήταν καλεσμένη στο HappyDay.\nΑκόμα μια επίσημη κοινή εμφάνιση για το ζεύγος Ben Affleck και Jennifer Lopez που έχει αποφασίσει να ζήσει το έρωτά του αυτή τη φορά χωρίς να ενδιαφέρεται για καμία τρίτη γνώμη. Η ...\nΔεν είναι σαλάτα, δεν είναι κυρίως. Δεν είναι fast food αλλά ούτε το σπιτικό φαγητό που θα χυθεί στην τσάντα της δουλειάς. Αν ψάχνεις μια υγιεινή, γρήγορη και κυρίως χορταστική ...


Ο θεός Jackie Chan | Retromaniax\nΟ θεός Jackie Chan\nΗμερομηνία έναρξης 22 Αύγ 2007\nο αξιος συνεχιστης του Bruce lee\nJackie Chan "Drunken Master 2\nκαι τα πιο επικυνδυνα γυρισματα\nJackie Chan's Ten Greatest Hits\nΤελευταία επεξεργασία από έναν συντονιστή: 25 Απρ 2015\nΟ,τι έχει κάνει μέχρι τώρα, το αξίζει, αλλά καμία σχέση με τον Λη.\nΤης γυναίκας μου της αρέσει πολύ (μαζί με τον άλλονα, τον Τσοου Γιουν Φατ Μαμ Μπαμ Και Κατ). Περιμένουμε να βγει το Rush hour 3. Οχι ότι οι ταινίες του είναι σούπερ, απλά είναι πολύ διασκεδαστικές, κυρίως λόγω των ακροβατικών που σχεδιάζει και εκτελεί Ο ΙΔΙΟΣ. Αυτό άλλωστε είναι και το μοναδικό όπλο των ταινιών του.\nτο καλο ειναι οτι πολλες απο αυτες ειναι χιουμοριστικες,πιο αναλαφρες σε σχεση με αλλες,νομιζω οτι παλια ηταν κασκαντερ σε ταινιες του bruce lee\nΔιαφωνώ! Ο περισσότερος κόσμος πιστεύει αυτό που λες, αλλά νομίζω ότι επειδή πέθανε, μετατράπηκε σε θρύλο και μετράει και αυτό. Δε λέω ότι ο Jackie Chan είναι καλύτερος ή χειρότερος, αλλά ήταν καί οι δύο στο ίδιο επίπεδο, με κάμποσες διαφορές στο στυλ.\nΕκτος απο τα εξωφρενικα επικινδυνα γυρισματα (που πραγματοποιει παντα ο ιδιος) αυτο που ειναι ανεπαναληπτο ειναι οι "χορογραφιες" - δεν θα μπορεσουν ποτε να αντιγραφουν απο κανεναν.\nΔιπλα του εχουν "μεγαλωσει" ηθοποιοι οπως η Michelle Yeoh (Police Story 3, Once a Cop, ) , η Maggie Cheung (Police Story, Police Story 2, Police Story 3, Project A part 2) που μεταξυ αλλων τις ειδαμε και αργοτερα την μεν πρωτη στον Τιγρη & Δρακο και την δευτερη στο Hero (επαιξαν και μαζι στο The Heroic Trio).\nΠραγματι ξεκινησε την καριερα του σαν stuntman στα First of Fury και Enter the Dragon μαζι με τον Bruce Lee αλλα σιγουρα μετα απο 35 χρονια στο κινηματογραφικο στερεωμα εχει να "δειξει" πολλα περισσοτερα απο οτι ο Bruce.\nO Θεός Jackie Chan δεν πρέπει να συγκρίνεται με τον Bruce Lee. Ο καθένας είναι διαφορετικός. Ο Bruce Lee προωθούσε το πολύ σκληρό στυλ μάχης που δημιούργησε το Jeet Kun Do και οι ταινίες που γύρισε ήτανε απλά πρόφαση (αν και στην μιάμιση ταινία που κατάφερε να σκηνοθετήσει - μιλώ για το Way of the Dragon του 1972 και για το ημιτελές Game of Death του 1972/78 που ολοκληρώθηκε / κουτσουρεύτηκε 6 χρόνια από τον πανάσχετο Robert Clouse - δείχνει ότι ξέρει να γνώριζε καλά τους κινηματογραφικούς κώδικες).\nΟ Jackie από την άλλη προωθούσε ένα πιο κωμικό στυλ (τόσο μάχης όσο και υποκριτικής) και είναι μια μίξη γελοτοποιού, κασκαντέρ (για τις κασκάντες do it yourself πήρε μαθήματα από τον Belmondo και τον Baster Keaton) και δημιουργού.\nΟι Hong Kong Action Movies είναι ένα προσφιλές είδος για μένα (εδώ και δεκαετία) και πραγματικά αν και οι υποθέσεις καθώς και οι υποκριτικές ικανότητες σε όλες είναι για κλάματα από action σκίζουνε.\nΑγαπημένες του Jackie (και με τις καλύτερες sequences δράσης)\n1) Police Story (Τα λόγια περιτεύουνε μετά την πτώση από 7 ορόφους ενός εμπορικού) 1985 η καλύτερη και πιο προσωπική ταινία του Jackie (στην ελλάδα με τον τίτλο Αστυνομική Ιστορία (πρώτα σε βίντεοκασσέτα από την Νεα Κίνηση Βίντεο)\n2) Drunken Master -2 - 1994 (απλά σπέρνει πηγαίνοντας το Kung Fu σε άλλο επίπεδο... μέθης) βγήκε με τον τίτλο Γροθιές και Διαμάντια στο ελλάδα\n3) Wheels on Meals - 1984 (η τριάδα που φέρνει ζαλάδα, Jackie Chan, Samo Hung και Υien Biao) highlight η σκηνή μάχης Jackie vs Benny the jet Urquidez\n4) Armour of God - 1986 (η ταινία στην οποιά λίγο έληψε να σκοτωθεί στην Γιουγκοσλαβία) στην ελλάδα βγήκε με τον τίτλο Η Πανοπλία του Θεού\n5) Οperation Condor - 1991 η συνέχεια της Πανοπλίας του Θεού\n6) Rumble in The Bronx - 1995 (χαμός στο Μπρόνξ) γυρισμένο στον Καναδά είναι η μόνη ταινία του Jackie γυρισμένη στο Αμέρικα που να υποφέρεται\n7) Police Story 3 - 1992 πολύ καλύτερο (αν και λιγότερο κωμικό) από το Police story -2 (O Aνθρωπος Βόμπα 1988) στην ελλάδα βγήκε με τον τίτλο Αστυνομική Ιστορία 3 (O Jackie με sidekick την Michelle Yeoh aka Khan απλά σπέεερνει)\nΣυνιστώ επίσης σε κάθε μανιακό σινεφίλ ταινιών του Hong Kong το βιβλίο του Βay Logan ''Hong-Kong Action Heroes. To είχα αγοράσει από solaris περί τα 1999 και με φώτησε όταν το Internet ήτανε αργοκίνητο καράβι ενώ οι άθλιες βιντεοκασσέτες (κυρίως της Ν. Κίνησης Βίντεο) ήτανε το μοναδικό σχολείο.\nΤελευταία επεξεργασία από έναν συντονιστή: 2 Απρ 2010\nΓι'αυτό ακριβώς είπα πιο πάνω να μη συγκρίνουμε τον Λη με τον Τσαν. Δεν απευθύνεται ακριβώς στο ίδιο κοινό. Βάλε 20 ανρθώπους να δουν τις 5-6 ταινίες που γύρισε ο Λη και στο καπάκι βάλε τους το Drunken Master και μετά το Police Story και τέλος το Rush Hour. ΚΑΜΙΑ ΣΧΕΣΗ σε λέω.\nΕκεί που ο μουστακαλής Κινέζος τρώει ΤΗΝ κλωτσιά στο θώρακα και εκσφενδονίζεται έξω από το δωμάτι και πέφτει στο πάτωμα της αυλής αντικαθίστανται από τον Τζακι. Εννοείται ασφαλώς ότι έχει να δείξει περισσότερα από τον Μπρους, καθότι ο τελευταίος απόθανε προ 34ετίας\nBTW, ενα νέο αστέρι που έχει ξεκινήσει τα τελευταία 3-4 χρόνια να ανεβαίνει στο χώρο, είναι ο Ταιλανδός Tony Jaa στην τέχνη του Μου Τάι. Ψάξτε για την ταινία Ong Bak. Πλέον θεωρειται cult.\nO Jackie Chan είναι ένας από τους 2 αγαπημένους μου ηθοποιούς όλων των εποχών. Δεν έχω δει όλες τις ταινίες του, καθώς περιμένω να τις πάρω κάποια στιγμή από το play-asia που είναι στην αυθεντική κινέζικη γλώσσα με αγγλικούς υπότιτλους, και σε πολύ χαμηλές τιμές. Ενώ έχω συνηθήσει την αγγλική μεταγλώτηση, ξέροντας ότι δεν είναι η αυθεντική γλώσσα της ταινίας, κάπου με χαλάει. Το απιστεύτο με αυτό τον τύπο είναι ότι γυρίζει μόνος του όλες τις επικίνδυνες σκηνές, αλλά κάνει και άλλα stund χωρίς να δείχνει το πρόσωπο του (στην σκηνή με τα snowmobil δεν θυμάμαι σε ποια ταινία, είναι ένας από τους οδηγούς). Χαρακτηριστική είναι η δήλωση του στα γυρίσματα του Rumble at Bronx όταν είπε ότι του έκανε μεγάλη εντύπωση που όλοι ανυσηχούσαν μήπως χτυπήσει και τον πρόσεχαν πολύ. Από της αμερικάνικες ταινίες, μου άρεσε μόνο το Sanghai Noon (το πρώτο, όχι η απαρέδεκτη συνέχεια) και ελάχιστα στο Rush Hour 2 (στο πρώτο προσπάθησαν να φέρουν αντιμέτοπους τον κάθε ήρωα με τον αντίπαλου του άλλου ήρωα, που δεν κόλλαγε με τίποτα)\nΠοτέ δεν θα υπάρξει δεύτερος Bruce Lee. Τα Αστέρια, του μεγέθους του, είναι σπάνια. Ωστόσο, στα χρόνια που ακολούθησαν μετά τον αιφνίδιο θάνατο του Μικρού Δράκου, μόνο ένας κατάφερε να συγκριθεί μαζί του, χωρίς ποτέ, όμως, να καταφέρει να τον ξεπεράσει. Αυτός ο κάποιος, το μόνο αστέρι που δεν επισκιάστηκε από τον Θρύλο του Bruce Lee, ακούει στο όνομα Jackie Chan.\nΕλάχιστα, αν όχι ανύπαρκτα, ήταν τα στοιχεία που υποδήλωναν την κατοπινή λαμπρή πορεία του Jackie Chan. Οι πάντες πίστευαν ότι άξιζε για λίγα κι εκείνος, απλά, τους διέψευσε. Μοναχοπαίδι δυο Σαντουνγκέζων γονιών, του Charles και της Lee – lee Chan, ο Jackie Chan γεννήθηκε στις 7 Απριλίου του 1954, την Χρονιά του Αλόγου για τους Κινέζους. Οι γονείς του Jackie Chan ήταν φτωχοί και δούλευαν, προσφέροντας τις υπηρεσίες τους στον Γάλλο πρέσβη του Χονγκ Κονγκ, ο πατέρας του ως μάγειρας και η μητέρα του ως καμαριέρα. Φημολογείται ότι, ο πατέρας του Jackie Chan, μην μπορώντας να καλύψει τα έξοδα της γέννας (ο Jackie Chan γεννήθηκε με καισαρική), σκεφτόταν σοβαρά μια πρόταση που του είχε γίνει, να πουλήσει το βρέφος του σε έναν από τους μαιευτήρες. Ωστόσο, η οικονομική συνεισφορά συγγενών και φίλων του αντρόγυνου απέτρεψε το, παραπάνω, γεγονός.\nΣτην ηλικία των 7 ετών, ο Jackie Chan έγινε μαθητής στην Ακαδημία της Όπερας του Πεκίνου (αφού, πρώτα, η μητέρα του πληρώθηκε ένα ποσό από τον δάσκαλο Yu Jim – Yuen) και επονομάστηκε Yuen Lo. Εκεί, κάτω από Σπαρτιατικές συνθήκες διαβίωσης, ξεκίνησε την 10χρονη εκπαίδευσή του. Ο Jackie Chan θυμάται και μιλάει για τις συνθήκες εκπαίδευσης της σχολής: “Ήταν άσχημα… εάν σας πω πόσο άσχημα, ίσως και να μην με πιστέψετε. Αν ήσουνα άτακτος, εάν δεν εκπαιδευόσουνα, αρκετά, έτρωγες ξύλο. Το βράδυ, κοιμόμασταν όλα τα παιδιά μαζί, κάτω από μια κουβέρτα, όπου είχαν κοιμηθεί σκυλιά.” Κάτω από αυτή την κουβέρτα κοιμόταν η επόμενη γενιά σουπερστάρ του Kung Fu: Ο Samo Hung, ο Yen Biao και, φυσικά, ο Jackie Chan. Οι δεσμοί που δημιουργήθηκαν, μεταξύ αυτών των τριών, διατηρούνται άλυτοι μέχρι και σήμερα.\nΗ 1η κινηματογραφική εμφάνιση του Jackie Chan έγινε στα 1962, στην ταινία Το Μπαρ του Μεγάλου και του Μικρού Wong Ti (Big and Little Wong Ti Bar), ένα τυπικό μελόδραμα της εποχής. Ο Jackie Chan έκανε κι άλλες, παρόμοιες εμφανίσεις σαν παιδί – ηθοποιός και, όπως ήταν τότε συνηθισμένο, την αμοιβή του, άντ’ αυτού, την καρπωνόταν ο δάσκαλός του. Μέχρι την μέρα που, μαζί με τους συμμαθητές του, αποφοίτησαν, η Όπερα του Πεκίνου είχε χάσει την παλιά της αίγλη. Οι νεαροί, άνδρες πλέον, ίσα που ήξεραν τις βασικές αρχές της γραφής και της ανάγνωσης. Τα μόνα πράγματα που είχαν μάθει καλά στην σχολή ήταν να πηδάνε, να κλωτσάνε και να χρησιμοποιούν παραδοσιακά Κινέζικα σπαθιά. Επόμενο, λοιπόν, ήταν να αναζητήσουν εργασία στην βιομηχανία ταινιών δράσης του Χονγκ Κονγκ, μιας και, οπουδήποτε αλλού, τα προσόντα τους θα ήταν άχρηστα.\nΟ 1ος πρωταγωνιστικός ρόλος του Jackie Chan ήταν στην ταινία Ο Δάσκαλος με τα Σπασμένα Δάκτυλα (Master with the Cracked Fingers, 1971), το 1971, μια τυπική ιστορία εκδίκησης που δεν έκανε ιδιαίτερη αίσθηση, όταν πρωτοπροβλήθηκε. Τις δύο επόμενες χρονιές, δούλεψε σαν κασκαντέρ δίπλα στον Bruce Lee, o οποίος εκείνη την εποχή βρισκόταν στον Κολοφώνα της δόξας του, στις ταινίες: Ματωμένες Γροθιές του Καράτε (Fists of Fury, 1972) και Ο Κίτρινος Πράκτωρ του Χονγκ Κονγκ (Enter the Dragon, 1973).\nΤο 1976, ο Jackie Chan παράτησε, για πολύ σύντομο χρονικό διάστημα, την κινηματογραφική του καριέρα και μετακόμισε στην Αυστραλία, όπου είχαν ήδη εγκατασταθεί οι γονείς του. Η ανάγκη χρημάτων τον εξανάγκασε να εργαστεί σαν οικοδόμος για μερικούς μήνες. Εκεί, πήρε και την απόφαση να αλλάξει το πραγματικό του όνομα Chan Kong – sang, που σημαίνει “Γεννημένος στο Χονγκ Κονγκ”, σε Jackie Chan.\nΟ μάνατζερ και καλός φίλος του Jackie Chan, Willie Chan, κράτησε το ενδιαφέρον των παραγωγών του Χονγκ Κονγκ ζωντανό, όσο εκείνος έλειπε στην Αυστραλία. Έτσι, πολύ σύντομα, προσεγγίστηκε από τον παραγωγό – σκηνοθέτη Lo Wei, με σκοπό να πρωταγωνιστήσει στο σίκουελ της ταινίας Ματωμένες Γροθιές του Καράτε. Σχεδόν άμεσα, ο Jackie Chan μίσησε τον Lo Wei (το ίδιο μίσος, με τον συγκεκριμένο σκηνοθέτη, και όχι άδικα, είχε αναπτύξει, δουλεύοντας μαζί του, και ο Bruce Lee). Καμία από τις συνεργασίες των δύο δεν υπήρξε, μέχρι τότε, επιτυχής και έτσι, όταν ο παραγωγός και σκηνοθέτης Ng See – Yuen ζήτησε τον Jackie Chan, ο Lo Wei δεν έφερε αντίρρηση.\nΗ ανεπίσημη μεταγραφή του Jackie Chan, στην κινηματογραφική εταιρία του Ng See – Yuen, την Seasonal Films, έφερε καρπούς. Η ταινία To Φίδι στην Σκιά του Αετού (Snake in Eagle’s Shadow, 1978), χάρηκε ευρείας αναγνώρισης. Αντίθετα από τα προηγούμενα φιλμ του Jackie Chan, Το Φίδι στην Σκιά του Αετού είχε ένα, ελαφρά, κωμικό τόνο, καλύτερες ερμηνείες και ανώτερο σενάριο.\nΑποδεσμευμένος από την μανία προηγούμενων παραγωγών, που τον ήθελαν μια κακόγουστη απομίμηση του Bruce Lee, o Jackie Chan μπορούσε, ελεύθερα πλέον, να αναδείξει την εκφραστικότητα του προσώπου του, την μοναδική αίσθηση του χρόνου, την οποία κατείχε, καθώς και τις κωμικές του ικανότητες. Την, αμέσως, επόμενη χρονιά, κάτω από την σκηνοθετική καθοδήγηση του Yuen Wu – Ping, πρωταγωνίστησε, ξανά, στην ταινία Γυαλιά – Καρφιά στην Άπω Ανατολή (Drunker Master, 1979). Ο Jackie Chan κατάφερε να αγγίξει, για ακόμα μια φορά, την κορυφή, μιας και η ταινία σημείωσε νέο ρεκόρ επιτυχίας, “σπάζοντας” τα ταμεία του Χονγκ Κονγκ.\nΤην ίδια χρονιά, ο Jackie Chan σκηνοθέτησε και χορογράφησε την ταινία Η Ατρόμητη Ύαινα (Fearless Hyena, 1979), τελευταία φορά για χάρη της εταιρίας του Lo Wei. Μετά από αυτό το φιλμ, υπέγραψε ένα πολυετές συμβόλαιο με την κινηματογραφική εταιρία του παραγωγού Raymond Chow, την Golden Harvest (την εταιρία που λάνσαρε και τον Bruce Lee). Αυτό το συμβόλαιο είχε σαν συνέπεια να εξαγριώσει τον Lo Wei, ο οποίος έστειλε τις Τριάδες να απειλήσουν την ζωή του (η προστασία διάσημων καλλιτεχνών από την τοπική Μαφία, σε χώρες όπως το Χονγκ Κονγκ, είναι κάτι το εθιμοτυπικό). Έτσι, για να αποφύγει τα προβλήματα, ο Jackie Chan αναγκάστηκε να φύγει για την Αμερική, όπου και προσπάθησε να κάνει ένα νέο κινηματογραφικό ξεκίνημα.\nΗ 1η ταινία, σε Αμερικανικό έδαφος, ήταν Ο Μεγάλος Τσαμπουκάς (Battle Creek Brawl, 1980), η οποία και στέφθηκε με μεγάλη αποτυχία, επειδή, κατά κύριο λόγο, ο Jackie Chan δεν αφέθηκε ελεύθερος να επιδείξει το εύρος των ικανοτήτων του. Στην Αμερική, θα επέστρεφε ξανά το 1981 και 1984, αντίστοιχα, για το μικρό ρόλο ενός Ιάπωνα (όχι Κινέζου) οδηγού ράλι, στις δύο ταινίες Cannonball Run. Εντωμεταξύ, με την εταιρία Golden Harvest να έχει καταλαγιάσει το μένος του Lo Wei (μαζί και των Τριάδων), πληρώνοντας το αστρονομικό ποσό των δέκα εκατομμυρίων δολαρίων (του Χονγκ Κονγκ), ο Jackie Chan μπορούσε ανενόχλητος, πλέον, να επιστρέψει πίσω στην πατρίδα του.\nΩστόσο, παρ’ όλες τις ατυχίες, το ταξίδι του Jackie Chan στην Αμερική δεν πήγε, εντελώς, στράφι, αφού από εκεί αποκόμισε επιρροές, μέσα από έργα αστέρων του βωβού κινηματογράφου, όπως: ο Harold Lloyd και ο Buster Keaton, τους οποίους, μέχρι και σήμερα, εξακολουθεί να μνημονεύει σαν δύο από τις μεγαλύτερες πηγές έμπνευσής του. Παρατηρώντας, προσεκτικά, τις κινήσεις τους, τις μούτες τους, καθώς και τις κασκάντες τους, διαπίστωσε ότι, με το πάντρεμα των παραπάνω στοιχείων, θα μπορούσε και ο ίδιος να δημιουργήσει πρωτότυπες εντυπωσιακές σκηνές, ανάλογου ύφους, όπου ο λόγος θα ερχόταν σε δεύτερη μοίρα και η δράση θα ήταν κυρίαρχος. Με την ταινία Project A (1983), έκανε ένα τεράστιο άλμα, προς μια νέα κατεύθυνση (τόσο στον τρόπο της σκηνοθεσίας, όσο και της χορογραφίας), πολύ μακριά από το στυλ των ταινιών παραδοσιακού Kung – Fu.\nΟι αρχές της δεκαετίας του 1980, είναι η περίοδος που τα ακροβατικά νούμερα του Jackie Chan γίνονται όλο και πιο πομπώδη. Χωρίς ποτέ να χρησιμοποιεί σωσία – κασκαντέρ, εκτελεί ο ίδιος όλες τις επικίνδυνες σκηνές, οι οποίες έχουν γίνει, κατά κάποιο τρόπο, το σήμα κατατεθέν του. Άλλο ένα σήμα κατατεθέν των ταινιών του Jackie Chan, είναι και οι τίτλοι τέλους, όπου ο θεατής έχει την ευκαιρία να παρακολουθήσει, από αποτυχημένες λήψεις, πρόβες, κωμικά επεισόδια ή λάθη των ηθοποιών, μέχρι και σπάνια στιγμιότυπα από τις επικίνδυνες σκηνές, πίσω από την κάμερα. Εκεί, μπορεί να διακρίνει ότι, όχι μόνο ο Jackie Chan εκτελεί μόνος του τα ακροβατικά νούμερα, αλλά, δεν είναι καθόλου σπάνιο να υπάρξουν και τραυματισμοί, ελαφριάς μορφής ή και μοιραίοι και αυτό ισχύει για όλους τους συντελεστές των ταινιών του.\nΤο 1985, ο Jackie Chan δοκίμασε, για 2η φορά, να “εισβάλει” στην Αμερικάνικη αγορά με την αστυνομική περιπέτεια Ο Προστάτης (The Protector, 1985). Ο σκηνοθέτης του Προστάτη προσπάθησε, ατυχώς, να εικονογραφήσει τον χαρακτήρα του Jackie Chan με βάση τον χαρακτήρα του σκληρού αστυνομικού, που είχε, ιδανικά, υποδυθεί στο παρελθόν ο Clint Eastwood. Δεν χρειάζεται να απορεί κανείς, μετά από αυτό, για την αποτυχία της ταινίας.\nΑπογοητευμένος, από την Αμερικάνικη μέθοδο σκηνοθεσίας, γύρισε στο Χονγκ Κονγκ, όπου και αποφάσισε να γυρίσει μια δικιά του εκδοχή του Προστάτη. Το φιλμ έφερε τον τίτλο Αστυνομική Ιστορία (Police Story, 1985). Η επιτυχία παροιμιώδης, με την ταινία να παρουσιάζει τα πιο επικίνδυνα κόλπα και τις αρτιότερα δομημένες σκηνές μάχης που είχαν αποτυπωθεί ποτέ σε φιλμ, μέχρι εκείνη τη στιγμή (ο ίδιος ο Jackie Chan θεωρεί ότι είναι η καλύτερη ταινία του).\nΗ επιτυχίες άρχισαν να διαδέχονται η μία την άλλη: Η Πανοπλία του Θεού (Armour of God, 1986), Project A – 2 (1987), Δράκοι για Πάντα (Dragons Forever, 1987), Ο Άνθρωπος Βόμβα (Police Story – 2, 1988), Miracles: Mr. Canton and Lady Rose (1989). Όλες αυτές οι ταινίες διακρίνονται για τον γρήγορο ρυθμό, τις άψογα χορογραφημένες σκηνές πολεμικών τεχνών και τα παράτολμα ακροβατικά τους.\nO Jackie Chan, συνέχισε να κάνει επιτυχίες και στην δεκαετία του 1990, παρόλο τον συναγωνισμό από νεότερους, και πολλά υποσχόμενους, δημιουργούς ταινιών ή πρωταγωνιστές του Χονγκ Κονγκ. Οι ταινίες του έχουν πάρει, κατά καιρούς, πολλές και διαφορετικές κατευθύνσεις, όπως: η συνεργασία του με την διάσημη αστέρα του σινεμά δράσης, του Χονγκ Κονγκ, Michelle Khan (αργότερα Yeoh), στην Αστυνομική Ιστορία Νο.3 (Police Story – 3 A.k.a. Supercop, 1992) και μια πιο δραματική στροφή με το O Σούπερ Μπάτσος του Χονγκ Κονγκ (Crime Story, 1993), ένα φιλμ βασισμένο σε πραγματικά γεγονότα.\nΤο 1994, πρωταγωνίστησε στην ταινία Γροθιές και Διαμάντια (Drunken Master – 2, 1994), μια, ανεπίσημη, συνέχεια του Γυαλία – Καρφιά στην Άπω Ανατολή. Η τελευταία σκηνή της ταινίας, μόνο, έκανε μήνες να γυριστεί, αλλά, το τελικό αποτέλεσμα δικαίωνε θεαματικά. Με την ταινία να σημειώνει νέο ρεκόρ εισπράξεων, στο Χονγκ Κονγκ, η καριέρα του Jackie Chan αναζωογονήθηκε και η φήμη του έφτασε ως την άλλη πλευρά του Ατλαντικού.\nΔίνοντάς του μια ευκαιρία, η Αμερικάνικη κινηματογραφική εταιρία New Line Cinema, υπέγραψε ένα συμβόλαιο με τον Jackie Chan με σκοπό να διανείμει την νέα του ταινία στις Η.Π.Α. Φέροντας τον τίτλο Χαμός στο Μπρονξ (Rumble in the Bronx, 1995), η ταινία έκανε πρεμιέρα τον Φεβρουάριο του 1996, κερδίζοντας ικανοποιητικές κριτικές και φτάνοντας στην 1η θέση του Αμερικανικού box office, την 1η εβδομάδα προβολής της. Το φιλμ σύστησε ένα πρωτόγνωρο είδος κινηματογράφου στο Αμερικανικό κοινό, ενώ, o αριθμός των φανατικών οπαδών του Jackie Chan αυξανόταν, εν μια νυχτί, κατά μερικά εκατομμύρια. Ο Jackie Chan, είχε καταφέρει, επιτέλους, να πραγματοποιήσει την πολυπόθητη “εισβολή” του στην Αμερικάνικη κινηματογραφική αγορά και βρισκόταν καθ’ οδών στο να γίνει ένα οικείο όνομα στο Χόλιγουντ.\nΜετά την επιτυχία του Χαμός στο Μπρονξ, η New Line Cinema αγόρασε τα δικαιώματα των προγενέστερων ταινιών του Jackie Chan, ενώ, μια άλλη κινηματογραφική εταιρία, η Miramax Films, ανέλαβε να τα διανείμει. Απολαμβάνοντας την φήμη του, ο Jackie Chan ταξίδεψε ανά τον κόσμο για να διαφημίσει τις ταινίες του. Σήμερα, αν και έχει ρίξει νερό στο κρασί του, λόγω της ηλικίας του (δεν ρισκάρει τόσο, όσο παλαιότερα), ζει στην Αμερική και συνεχίζει να γυρίζει ταινίες.\nΜετά από μια ολόκληρη ζωή, γεμάτη κινηματογραφική δράση, ο Jackie Chan έχει αναπτύξει το δικό του μοναδικό στυλ, το οποίο είναι αδύνατον να περιγραφεί με λόγια, αλλά, δυνατόν να ειδωθεί, μέσα από τις ταινίες του. Παρόλα αυτά, εξακολουθεί, μέχρι και σήμερα, να παραμένει μετριόφρων, δηλώνοντας: “Αν τα βιβλία της ιστορίας του κινηματογράφου έχουν όλα αυτά τα ονόματα – Charlie Chaplin, John Wayne, Steven Spielberg και μόνο μια μικρή υποσημείωση, Jackie Chan, τότε αυτό μου είναι αρκετό, είμαι ικανοποιημένος.”\nυ.γ.To 1985, κατά την διάρκεια των γυρισμάτων της ταινίας Η Πανοπλία του Θεού (Armour of God, 1986),στην Γιουγκοσλαβία, ο Jackie Chan λίγο έλειψε να χάσει την ζωή του, σε μια πτώση από ένα δέντρο πάνω σε βράχια, ενώ εκτελούσε κάποιο άλμα. Το χτύπημα ήταν βαρύ, προξενώντας ένα ράγισμα στο κρανίο του και μόνιμη απώλεια της ακοής του από το ένα αυτί. Το παραπάνω δυσάρεστο γεγονός, όμως, δεν τον πτόησε καθόλου, αφού συνεχίζει να ριψοκινδυνεύει, για χάρη του κοινού, μέχρι και σήμερα, κατέχοντας το ρεκόρ του ανθρώπου με τα περισσότερα τραύματα και σπασμένα κόκαλα στον κόσμο.\n(Αυτό το κείμενο ήτανε να δημοσιευθεί στο περιοδικό Mosquito - στο οποίο έκανα εξώφυλλα, κείμενα, φώτος - αλλά μετά το 4 τεύχος το σταματήσαμε και έτσι δεν δημοσιεύθηκε ποτέ (όπως και πολλά άλλα που είχανε γραφτεί όπως και για τον Argento). Για να μην πάει χαμένο το ποστάρω εδώ)\nReactions: Lord Vek and darkhado\nΜε πρόλαβες ! Ήδη ετοιμάζω και εγώ αφιέρωμα στον Jackie !\nΧα.. μιλήσατε στον "ειδικό"!!! Εγω διαθέτω πάνω απο 150 τίτλους dvd με ταινίες πολεμικων τεχνών και η πληοψηφία είναι ταινίες με το Jackie Chan! Θεωρω πως οι καλυτερες του ταινιες ειναι αυτες που εκανε τη περιοδο 1978-1994.. Λιαν συντομως περισσοτερα!\nΠροτεινόμενες ταινίες με τον Jackie Chan\nO Jackie Chan από τότε που ήμουν πιτσιρικάς μέχρι και σήμερα αποτελεί τον αγαπημένο μου ηθοποιό σε ταινίες πολεμικών τεχνών και συνεχίζει ακόμα ακάθεκτος παρόλη την ηλικία του. Αν κι η αλήθεια είναι ότι έχω δει λίγες μόνο ταινίες του κι έχει παίξει σε πάρα πολλές και φαντάζομαι δεν θα είναι όλες τους καλές. Γι' αυτό θα 'θελα να μου προτείνετε τις καλύτερές του ταινίες ή τις αγαπημένες σας για να δω. Παλίες ή καινούριες δεν έχει σημασία αρκεί να μην αποτελούν αμερικάνικες παραγωγές όπως το Rush Hour καθώς οι περισσότερες απ' αυτές είναι μέτριες έως και άθλιες.\nΜπορείς να ρίξεις μια ματια στο παρακάτω θέμα\nΓια ριχτε μια ματια και δειτε τι "τσίμπησα" μετα απο μια βόλτα στο Μοναστηράκι!\nΓια ριχτε μια ματια και δειτε τι "τσίμπησα" μετα απο μια βόλτα στο Μοναστηράκι! Προβολή συνημμένου 81975\nΆραγε, πόσο κοστίζει -τη σήμερον ημέρα- μια μεταχειρισμένη VHS ?\nJackie Chun κυνηγός των πόλεων ΚΑΙ ΤΑ ΜΥΑΛΑ ΣΤΑ ΚΑΓΚΕΛΑ!! (city hunter....)\n1 ευρω έκαστη!\nΕιχε και το city hunter, το εχω σε dvd αλλα ειναι must η αγορά του και σε VHS..\nΤο κακο ειναι οτι αρκετες απο τις πιο κορυφαίες ταινιες του Jackie Chan δεν εχουν κυκλοφορησει στην Ελλάδα επίσημα απο καποια εταιρια, τρανα παραδείγματα: "Police story 3" και το αξεπέραστο και hardcore έπος πολεμικών τεχνων "Drunken master 2" .. Ειναι τοσο κριμα που ενας σινεφιλ του συγκεκριμενου ειδους ταινιων απο Jackie Chan στέκεται αδυνατο να βρει και να αγοράσει ολες αυτες τις ταινιες στη χωρα μας.. (Ακομα και εκεινες που κυκλοφορησαν σε dvd δε διανεμονται πλεον απο τις εταιριες τους και εχουν τελειωσει οριστικά..)\nΝεο Police Story (το εκτο). Τετοια γουσταρουμε!\nΑγαπάω Jackie Chan! :flower:\nΚάποια στιγμή θέλω να μαζέψω όλες τις ταινίες του - μπορώ να τις βλέπω αδιάκοπα!\nΑλήθεια, πόσες συνολικά ταινίες έχει βγάλει - ξέρουμε? (βαριέμαι να ψάξω imdb!....)\nΈχω κι εγώ τρέλα με τον Jackie αλλά προτιμώ τις παλιές ταινίες του παρά τις πιο νέες Αμερικανιές όπως αναφέρθηκε και από άλλους παραπάνω. Αξέχαστες σκηνές η κατάβαση στο εμπορικό κέντρο στο Police Story και σκηνή με το Street Fighter στο City Hunter.\nJackie Chan - Street Fighter (City Hunter)


Μην μπλοκάρεις την αυτοεκτίμηση και την ευτυχία σου. - Συναισθάνομαι\nΠιστεύετε ότι αν είχατε λυμένο το οικονομικό σας πρόβλημα η ζωή σας θα ήταν τέλεια; Σίγουρα θα ήταν ευκολότερη από κάποιες απόψεις, όμως αυτό δε σημαίνει ότι θα ήσασταν πιο ευτυχισμένοι και ικανοποιημένοι από τη ζωή σας. Να σας θυμίσω μερικά ‘ακριβά’ πράγματα που δεν αγοράζονται με το χρήμα: αγάπη, καλές σχέσεις, φιλία, ψυχική ηρεμία, αρμονία, χαρά ζωής, θετική σκέψη, αισιοδοξία, ευχαρίστηση…. Και πόσα άλλα!\nΗ συναισθηματική ανεξαρτησία είναι πολύ σημαντική για την ευτυχία και την εσωτερική αρμονία του ατόμου. Τι σημαίνει αυτό; Ότι θα πρέπει να σταματήστε να σκέφτεστε το παρελθόν! Πολλοί άνθρωποι ‘κολλάνε’ στα προβλήματα και τις αποτυχίες του παρελθόντος και δεν επιτρέπουν στον εαυτό τους να πάει μπροστά. Άλλοι πάλι θυμούνται τα ‘περασμένα μεγαλεία που θυμώντας τα να κλαις» και πάλι δεν πάνε μπροστά. Ατενίστε το μέλλον με αισιοδοξία!


ΤΟΥΤΗ Η ΑΠΛΗ ΛΕΞΗ – Goingpro\nby Servetas Vassilis 1 October 201713:00 1 October 2017\nΤΟΥΤΗ Η ΑΠΛΗ ΛΕΞΗ\nΤο δύσκολο εγχείρημα του να πετάξω ό,τι είχα δημιουργήσει προσεκτικά στα σκουπίδια και να το χτίσω από την αρχή ήρθε περισσότερο σαν ανάγκη παρά σαν επιλογή. Ένιωσα στο πετσί μου πως τα πράγματα που είχα να πω δεν έβγαιναν σωστά προς τα έξω, περιορίζονταν -δυστυχώς- από εμένα τον ίδιο.\nΈτσι λοιπόν ένα βράδυ που καθόμουν στο κινητό μου κι έψαχνα σε θησαυρούς λέξεων όμορφα ονόματα, σκουντούφλησα πάνω στη λέξη Loner -ο μοναχικός. Στην αρχή την κύκλωσα, μετά την απέρριψα, μετά την ξανασκέφτηκα και τελικά με κέρδισε.\nΒλέπω τριγύρω μου ανθρώπους μουδιασμένους. Ανθρώπους ελαφρώς -ή πολύ- απογοητευμένους από τον άνθρωπο. Παιδιά της ηλικίας μου ψιθυρίζουν πως δεν μπορούν να πιστέψουν στον άνθρωπο, διότι ο τελευταίος δαγκώνει. Ικανός για τα καλύτερα αλλά και τα χείριστα. Ικανός να δημιουργήσει το ύψιστο της καλαισθησίας και να το αποδομήσει εν μία νυκτί με μια βρώμικη πρόθεση.\nΣτα ταξίδια μου έμεινα χίλιες φορές άναυδος απ’ το πού μπορεί να φτάσει ο άνθρωπος. Τον βλέπω παντού τριγύρω μου. Στα πιο εντυπωσιακά κτίσματα, στις πιο υπέροχες θεατρικές παραστάσεις. Τον βλέπω επίσης σε παλαιοπωλεία, σε εισόδους πολυκατοικιών να τουρτουρίζει από το κρύο. Τον βλέπω και στην άλλη πλευρά του, την άλλη του έκφανση την πιο σκληρή, όταν περνά μπροστά από εισόδους πολυκατοικιών, γίνεται μάρτυρας μιας στιγμής απελπισίας και δεν παίζει καν τα βλέφαρά του, ατάραχος.\nΕίδα τον άνθρωπο στο μνημείο των Εβραίων στο Βερολίνο και σ’ ένα άλλο, πιο μικρό, στην πλατεία Ελευθερίας στη Θεσσαλονίκη. Εκεί ο άνθρωπος γίνεται μικρός. Μια σταλιά γίνεται, σμικρύνεται. Θυμάται πού έφτασε και χάνει τον ύπνο του τα βράδια. Ή ακόμη χειρότερα, ξεχνά. Προχωρά ακάθεκτος στη μικρή ζωή του με καλογυαλισμένα παπούτσια.\nΣτα διαβάσματά μου συνάντησα πολλές φορές μυαλά να αποδομούν τον άνθρωπο. Το χαρακτηριστικότερο παράδειγμά μου είναι η Πανούκλα του Καμύ. Σε μια πόλη της Αλγερίας γύρω στον Β’ Παγκόσμιο Πόλεμο, ο Καμύ περιγράφει μια επιδημία πανούκλας. Ξυπνά το άγριο θεριό που λέγεται άνθρωπος και αρχίζει τις απατεωνιές. Κλέβει για να βγάλει λεφτά. Εκμεταλλεύεται τον πόνο και τη δυστυχία για προσωπικό του όφελος. Φυγαδεύει κάποιους ανθρώπους, χρησιμοποιεί άλλους, χρηματίζει φρουρούς και γιατρούς.\nΣύμβολα μιας κάποιας ανθρωπιάς στο βιβλίο είναι ο γιατρός Rieux και μια ομάδα η οποία παλεύει να κάνει τα πράγματα καλύτερα. Χαμογελά στους ανθρώπους. Μαζεύει τρόφιμα. Δίνει ένα χέρι βοήθειας στην ύστατη στιγμή. Κι όταν όλα αυτά έχουν πια τελειώσει, ο Καμύ τοποθετεί τον Rieux σε μια ταράτσα. Κοιτά την πόλη που γιορτάζει για μια επιδημία που έφυγε κι ο Rieux, θλιμμένος, την περιμένει να επιστρέψει δυνατότερη. Κι εκεί, μετά από 300 σελίδες περιγραφής της χειρότερης ανθρώπινης εξέλιξης, ο Καμύ μας λέει, μέσω Rieux:\nΥπάρχουν περισσότερα ν’ αγαπάς στους ανθρώπους απ’ ό,τι να μισείς.\nΧρόνια παλεύω με το γιατί. Γιατί υπάρχουν περισσότερα ν’ αγαπάς; Κι οι 300 σελίδες τι ήταν; Μια αυτό-αναίρεση, ένα παιχνίδι; Ίσως είναι ένα σπουδαίο μυαλό που περιγράφει και καίγεται βαθιά για ένα μεν, όμως τελικά επικρατεί ένα πληγωμένο, ματωμένο δε.\nΑυτό το δε το βλέπω παντού τριγύρω. Μια ελπίδα μπαταρισμένη. Ένας κλέφτης που άλλαξε σελίδα και καλείσαι να τον εμπιστευτείς ξανά, κι ας ξέρεις πως σίγουρα κάποτε θα σε ξαναπροδώσει. Βλέπω σπουδαίος ανθρώπους να πιστεύουν στον άνθρωπο. Να τον αγκαλιάζουν με πόνο ψυχής. Δεν μπορώ παρά να τους ακολουθήσω.\nΈτσι κι εγώ χτίζω απ’ την αρχή το site μου. Ένα site που παρουσιάζεται μοναχικό, αλλά μόνο αυτό δεν είναι. Ένα site του οποίου η δύναμη πηγάζει κι επιστρέφει στον άνθρωπο. Πιστεύω πολύ στον τελευταίο -ή καλύτερα, έχω βαθιά ανάγκη να πιστέψω σε αυτόν. Πιστεύω στη σπουδαία δύναμη που κρύβει μέσα του να δίνει νόημα στα τριγύρω πράγματα. Πιστεύω ότι δίχως αυτόν πολλά δεν έχουν νόημα. Τα σημεία είναι κενά, εμείς τα φορτίζουμε.\nΜια μέρα ήμουν στο Facebook και κατέβαινα με δεξιοτεχνία την αρχική μου σελίδα. Κι έπεσα πάνω σ’ αυτά τα σπουδαία λόγια του Σεφέρη, από την ομιλία του στη Στοκχόλμη:\nΣ’ αυτό τον κόσμο που ολοένα στενεύει, ο καθένας μας χρειάζεται όλους τους άλλους. Πρέπει ν’ αναζητήσουμε τον άνθρωπο, όπου κι αν βρίσκεται.\nΌταν, στο δρόμο της Θήβας, ο Οιδίποδας συνάντησε τη Σφίγγα κι αυτή του έθεσε το αίνιγμά της, η απόκρισή του ήταν: ο άνθρωπος. Τούτη η απλή λέξη χάλασε το τέρας. Έχουμε πολλά τέρατα να καταστρέψουμε. Ας συλλογιστούμε την απόκριση του Οιδίποδα.\nΣυχνά, όταν μπαίνουν οι λέξεις σε μια σωστή σειρά, μπαίνει στη θέση του κι ο κόσμος μου. Κι αναλογίζομαι τη δύναμη του ανθρώπου να χαλάει κάθε είδους τέρας, μονάχα με την ύπαρξή του.\nΤούτη η απλή λέξη, λοιπόν, χάλασε το τέρας. Τούτη η απλή λέξη.\nΕμείς θα τα λέμε σε μόνιμη βάση στο The Loner, ένα site κάθε άλλο παρά μοναχικό.\nTagged with: GoingPro newblog newlogo theloner


Innovation by Renault: Η Renault ανοίγει το δρόμο για το μέλλον της αυτοκίνησης! – Πηνελόπη Μπεντενίτη και Σία Ο.Ε.\nInnovation by Renault: Η Renault ανοίγει το δρόμο για το μέλλον της αυτοκίνησης!\nΗ Renault Sport Formula One Team παρουσίασε το καινούργιο της μονοθέσιο, την R.S.17, στο Λονδίνο.\nRenault Total Care: Με γνώμονα την ασφάλεια.\nΔημοσιεύτηκε από kntagkas Δημοσίευση March 13, 2017